Nagradnih igara koje za svoje potrošače organizuju kompanije ubuduće će biti manje, jer je država odlučila da novim zakonom o igrama na sreću njihov broj praktično prepolovi. Po novom propisu, svaka od kompanija imaće pravo na najviše dve nagradne igre godišnje, i to u trajanju do 30 dana. Novi zakon, čiji je nacrt Vlada usvojila na poslednjoj sednici, uvodi i zabranu klađenja preko interneta u inostranstvu.\nMesečno na klađenje u inostranstvu iz Srbije odlazilo od 350.000 do 400.000 evra\nIgre na sreću u kojima se na osnovu skupljenih kesica, čepova, barkodova i sličnog, dele kuće, stanovi, automobili, nameštaj, putovanja ili proizvodi kompanija, a koje traju duže od jednog meseca, u Srbiji više neće biti dozvoljene.\nKompanije koje su na taj način pokušavale da pospeše prodaju, imale su po prethodnom zakonu pravo na organizovanje četiri nagradne igre godišnje, ali će sad morati da se zadovolje sa samo dve.\nOdluku o smanjenju broja igara u Upravi za igre na sreću objašnjavaju otvaranjem tržišta i za druge slične nagradne igre.\n- Ta izmena nema nekog velikog značaja i ne pogađa priređivače nagradnih igara. Broj je smanjen kako bi se tržište delilo i s drugim sličnim nagradnim igrama. Broj dana je smanjen, jer nagradne igre nemaju smisla ako traju duže od mesec dana - kaže za „Blic“ Aleksandar Vulović, direktor Uprave za igre na sreću pri Ministarstvu finansija.


TVRDE DA KAJSIJE LEČE RAK: Ali ako jedete ovaj deo, možete da UMRETE! • HAPPYTV.RS\nMnogi savete za zdravstvene probleme traže na internetu i sprovode ih bez ikakve konsultacije sa lekarom, a istina je, da zbog njih vrlo često mogu da završe bolesniji nego što su to bili.\nJedan od ovih saveta jeste i tvrdnja da seme kajsije može da "izleči rak". Međutim, ne samo da to nije istina, već one mogu da otruju osobe koje ih koriste.\nBrojni tekstovi na internetu tvrde da je u pitanju namirnica koja sadrži hemijsko jedinjenje B17, ili amigdalin. Ipak, u pitanju nije zvanično priznat vitamin i brojna medicinska udruženja ne dozvoljavaju lečenje raka njime.\nMeđutim, kako su ljudi uopšte došli do ovih tvrdnji?\nSve je počelo sa Džonom Ričardsonom, koji je radio kao lekar dok mu nije oduzeta licenca. On je verovao da takozvani B17 može da napada tumor. Njegove tvrdnje nikada nisu dokazane, a istina je da hemijsko jedinjenje u semenkama kajsije može da se pretvori u toksične količine cijanida kada ih pojedemo.\nIzveštaj Evropskog tela za bezbednost hrane naglašava da konzumiranje semenki kajsije može da dovede do trovanja cijanidom - dovoljno je da neko pojede 3 male sirove semeneke ili manje od polovine jedne velike i tako dovede sebe u opasnost.


Šta je sve restitucijom vraćeno u Zrenjaninu? | Novosadski informativni portal 021\n19:31 > 20:30\nNa području Srbije ukupno je vraćeno starim vlasnicima i naslednicima 80.743 hektara poljoprivrednog zemljišta, 7.428 objekata, 1.142 stana, 1.251 zgrada i 5.035 poslovnih prostora.\nNajviše poslovnih prostora, zgrada i stanova vraćeno je u beogradskim opštinama Stari grad i Vračar. U opštini Stari grad vraćeno je 1.580 objekata a na Vračaru 808.\nSem vraćanja imovine u naturalnom obliku, Agencija za restituciju je donela više od 2.500 rešenja o pravu na novčano obeštećenje za one kojima imovina nije mogla da bude vraćena a isplata akontacije u novcu počinje u martu naredne godine.\nPredmeti koji su postali pravosnažni do kraja juna ove godine ušli su u plan isplate za sledeću godinu a odšteta bi trebala da bude 15 odsto od procenjene vrednosti imovine.\nKako navode u Agenciji za restituciju, po pravosnažnosti rešenja o obeštećenju potrebno je da podnosioci zahteva dostave podatke o otvorenom tekućem dinarskom računu, namenskom deviznom računu i vlasničkom računu hartija od vrednosti otvorenom kod Centralnog registra.


Humanitarna manifestacija "Trojka iz bloka" ponovo na Paliluli\nOpština Palilula je drugu godinu zaredom suorganizator humanitarne manifestacije „Trojka iz bloka“ koju organizuje zajedno sa Humanitarnom organizacijom „Srbi za Srbe“.\nTrojka iz bloka u Borči Foto: Promo\nTurnir u brzom šutiranju trojki pod nazivom „Vikend Trojke iz bloka na Paliluli“ održaće se u Borči (subota, 20. jun od 17.00 časova, košarkaški tereni OŠ „Jovan Ristić“) i na Adi Huji (nedelja, 21. jun od 17.00 časova, košarkaški teren pored kafića „Dilema“).\nPrijava za šutiranje na koš je 300 dinara po učesniku, a sav prihod od prijava, donacija i sponzorstava biće utrošen za izgradnju i opremanje kupatila dvema socijalno ugroženim porodicama sa više dece, koje žive na teritoriji opštine Palilula.\n“Trojka iz bloka” je sportsko-humanitarni projekat za izgradnju i opremanje kupatila za potrebe socijalno ugroženih porodica sa više dece na području Balkana.\nOd početka projekta, od 2012. godine, od novca prikupljenog u akciji, izgrađena su i obnovljena kupatila za 20 porodica, dograđena kuća porodici sa 11 članova i time obezbeđena pomoć za više od 90 dece.


13-05-2020 08:25 Izdvojeno Svet Planeta\nSjedinjene Američke Države smatraju da je pitanje kupovine ruskih protivraketnih sistema S-400 od strane Turske i dalje glavni uzrok razdora u odnosima Vašingtona i Ankare, izjavio je specijalni predstavnik za Siriju i jedan od vodećih američkih diplomata za odnose s Turskom, DŽejms DŽefri.\n„S-400 predstavlja izuzetno teško pitanje, jer se tiče najveće investicije u odbranu SAD i njihovih saveznika od Drugog svetskog rata — lovca F-35. Postupci turske strane podrivaju potencijal tog lovca”, istakao je DŽefri na videokonferenciji u Institutu Hadson.\nOn je naglasio da odnosi dveju strana stagniraju zbog ovog pitanja i da je to najveći problem. Po većini drugih pitanja, dodao je on, imamo dobre odnose s Turskom, uključujući Libiju, NATO, Kavkasko-crnomorski region, Siriju i Irak.\nVašington je zahtevao da Turska odustane od tog ugovora i da umesto S-400 uzme američke sisteme „Patriot”, preteći da će zaustaviti ili potpuno otkazati prodaju najnovijih lovačkih aviona F-35 Turskoj i da će uvesti sankcije. Međutim, Ankara to nije prihvatila.\nNajnoviju analiza borbenih mogućnosti lovaca Su-57 i F-35 pročitajte OVDE.\nRAZDOR U OPOZICIJI: Jeremić otkačio Obradovića i Đilasa zbog nasilja


ZAKON O ZAŠTITI PODATAKA O LIČNOSTI: NEMA NAPRETKA U ZAšTITI PODATAKA O LIčNOSTI\nIstraživanje o primeni Zakona o zaštiti podataka o ličnosti ("Sl. glasnik RS", br. 97/2008, 104/2009 - dr. zakon, 68/2012 - odluka US i 107/2012) pokazalo je da od usvajanja tog zakona pre četiri godine u toj oblasti nije ostvaren značajan napredak, rečeno je 2. aprila na predstavljanju istraživanja u Beogradu. Kao loše u primeni zakona pokazale su se zdravstvene i obrazovne institucije i političke partije, dok je primera dobre prakse bilo u lokalnim sudovima i komercijalnim bankama. Poverenik za informacije od javnog značaja i zaštitu podataka o ličnosti Rodoljub Šabić još jednom je ponovio da i dalje nema dovoljno saradnika koji bi obradili veliki broj žalbi na zloupotrebu podataka o ličnosti.\nIstraživanje koje je uključilo 51 subjekat (ministarstva, sudove, jedinice lokalne samouprave, zdravstvene ustanove, obrazovne institucije, javna preduzeća, političke partije i privatne subjekte) iz osam gradova u Srbiji, radile su nevladine organizacije "Partneri Srbija" i "Mreža za ljudska prava u Srbiji" (CHRIS).\nIstraživanje je rađeno tako što su istraživači slali zahteve za ostvarivanje prava u vezi sa obradom podataka o ličnosti, u kojima su tražili odgovore na više pitanja, među kojima su: da li imate podatke o meni, koje podatke obrađujete, od koga ste dobili podatke.\nOd ukupno poslatih 58 zahteva, čak u 14 slučajeva su dati netačni ili kontradiktorni odgovori, zbog čega je poslata žalba poverniku za zaštitu podataka o ličnosti.\n"Tih 14 žalbi je blizu 20% od poslatih zahteva, što je veliki broj", kazao je predstavnik NGO "Partneri Srbija" Uroš Mišljenović i dodao da je posle intervencije poverenika rešeno šest žalbi.\nKao najlošije su se pokazale zdravstvene, obrazovne institucije i političke partije.\n"Za obrazovne institucije nema primera dobre prakse. U jednom slučaju student Pravnog fakulteta poslao je zahtev, a dobio je odgovor da ne obrađuju njegove podatke. Od tri zdravstvene institucije kojima je poslat zahtev, dve su dale netačne odgovore," rekao je predstavnik NGO CHRIS Milan Krstev.\nOn je istakao i da od šest političkih partija, četiri nisu odgovorile na zahtev, a dve su dale nedorečene odgovore, ali nije hteo da kaže o kojim partijama je reč.\nKao primere dobre prakse, istraživači su naveli Osnovni sud u Šapcu, Ministarstvo unutrašnjih poslova i više komercijalnih banaka.\n"U Srbiji ima više od 300.000 obveznika Zakona, a značajan broj njih još uvek nije upoznat sa sadržinom, niti značenjem odredbi Zakona", rekao je Uroš Mišljenović iz "Partneri Srbija".Istraživanjem je zaključeno i da je neophodno poboljšati pravni okvir i bolje osposobiti insituciju Poverenika za informacije od javnog značaja i zaštitu podataka od ličnosti.\nU izveštaju se navodi da nedostaju neophodni podzakonski akti, naročito u vezi načina arhiviranja i mera zaštite naročito osetljivih podataka (nacionalna pripadnost, veroispovest, zdravstveno stanje, seksualni život, itd), što dodatno otežava ostvarenje adekvatne zaštite prava građana.\nTakođe, građani još uvek nisu u dovoljnoj meri upoznati sa značajem zaštite privatnosti i mogućim posledicama neovlašćene obrade podataka o ličnosti.\nAutori izveštaja ocenjuju da većina rukovalaca još uvek nije usaglasila svoju praksu sa Odlukom Ustavnog suda Republike Srbije od 18. jula 2012. godine, kojom je utvrđeno da se pravni osnov za obradu podatka može utvrditi samo zakonom, a ne i podzakonskim aktima.\nNovi Zakon o zaštiti podataka o ličnosti, čije donošenje najavljuje Ministarstvo pravde i državne uprave, treba da ispravi i ukloni nedostatke postojećeg zakona (pre svega da reguliše i oblasti video nadzora, biometrijskih podataka, direktnog marketinga i bezbednosnih provera), ali i da sadrži i jasnije i razumljivije odredbe na osnovu kojih bi rukovaoci razumeli svoje obaveze i u skladu sa njima i postupali.\nPredstavljanju rezultata istraživanja prisustvovao je poverenik za informacije od javnog značaja i zaštitu podataka o ličnosti Rodoljub Šabić, koji je istakao da se svake godine povećava broj zahteva koje dobija, a da u svom timu ima samo 40 saradnika.\n"Mi smo u prva tri meseca dobili 400 zahteva, a u martu je stiglo 600. To je ogroman posao, a nema dovoljno kadrova što ide na štetu građana", istakao je Šabić.\nOn je podsetio da Akcioni plan o zaštiti podataka ličnosti jos nije donet iako je to trebalo da se dogodi pre dve i po godine, kao i da je važeći Zakon u osnovi dobar, ali da se ipak mora menjati pošto je nedorečen.\nIstraživanje je trajalo šest meseci i sprovedeno je uz podršku Delegacije Evropske komisije u Srbiji i Programa USAID-a za reformu pravosuđa i odgovornu vlast.\nIzvor: Beta, EurActiv, 2.4.2013.


DRUGI MESEČNI SASTANAK U KABINETU U 2018. – Sindikat srpske policije\nNaslovna /Obaveštenja/DRUGI MESEČNI SASTANAK U KABINETU U 2018.\nBeograd, 12.02.2018 godine, – U Palati Srbija održan je drugi redovni mesečni sastanak predstavnika Sindikata srpske policije sa Radnom grupom za saradnju sa sindikatima. Sastankom je predsedavao zamenik načelnika Sektora za ljudske resurse, gospodin Dragan Cvetković. Delegaciju sindikata predstavljali su članovi Glavnog odbora SSP SrđanTrajković i Nikola Petrović.\nRazgovarali smo o sledećim pitanjima:\nRetroaktivni obračun radnih sati u Odredu Žandarmerije u Kraljevu\nReč je o radnim satima koji su ostali nerešeni prilikom početka računanja vremena provedenog u putu u radno vreme.\nGospodin Cvetković je rekao da će biti upućen dopis komandi Žandarmerije obzirom da su im neophodni tačni podaci kako kako bi se za period od januara meseca do početka računanja vremena u putu u radno vreme sklopili sporazumi i na taj način izbegla utuženja. Ovaj problem do sada nije rešen jer nije dostavljen spisak policijskih službenika Odreda u Kraljevu sa ostvarenim prekovremenim satima. Od strane radne grupe dobili smo obećanje da će dopis na osnovu naše inicijative biti poslat „još danas u toku dana“.\nPripravnost u SVS Apatin – Sombor\nU odgovoru na ovo pitanje ima par nejasnoća, naime nismo dobili odgovor kada će zaposlenima biti isplaćeno ono što su odradili, odnosno pripravnost u koju su bili stavljeni od strane neposrednog rukovodioca a načelnik se kasnije nije saglasio sa tim. Smatramo da nesuglasice između komandira i načelnika ne mogu da imaju posledice po zaposlene te da njima pripravnost za prethodne mesece mora biti isplaćena. Takođe smo radnoj grupi izneli podatak da je sada samo po jedan pripadnik SVS u pripravnosti, te da samo on ima zakonsku obavezu da se u slučaju poziva iz pripravnosti i odazove, te da sumnjamo da je jedan pripadnik SVS dovoljan. Odgovoreno nam je da načelnik opredeljuje broj ljudi u pripravnosti u skladu sa svojoj procenom, da isti ima prava na nju ali i da za svoju procenu odgovara.\nNa terenu imamo različitu primenu Pravilnika o platama zaposlenih u MUP, tako da negde ukupan procenat uvećanja koeficijenta plate zaposlenog ograničavaju na 20%, mada je isti ostvario više procenata po više različitih osnova. S druge strane, u pojedinim upravama zaposleni bivaju nagrađeni i preko te granice, na primer 35% ukupno, a od toga 20% za rezultate rada i još 15% po osnovu zamene rukovodioca.\nStav Radne grupe je da je zakonski maksimum nagrađivanja policijskih službenika 20%, s tim da je recimo zamena rukovodioca naknada a ne nagrada te da nema prepreka da zaposleni koji imaju ostvare pravo na nagradu ali i na naknadu ostvare i koeficijent veći od 20%. Razmimoilaženje naših i stavova Radne grupe je u slučaju kada policijskom službeniku bude uvećana plaza za 20% zbog IJP angažovanja. Mi smatramo da je to naknada za angažovanje i da, ukoliko ostvari natporsečne rezultate i bude nagrađen, da mu sleduje i uvećanje koeficijenta po jednom i drugom osnovu. Ukoliko ipak nije moguće nagraditi zaposlenog više od 20% u jednom mesecu, predlažemo da onih narednih 10% ili više, bude prebačeno u naredni mesec.\n4. Premeštaj ili upućivanje koleginice\nPolicijska službenica iz Obrenovca, zaposlena u PS Senta, podnela je zahtev za privremeni premeštaj u PS Obrenovac. Načelnik i komandir u toj stanici su bili saglasni ali je dobila odbijajući odgovor od v.d. načelnika PU Kikinda Velimira Barbulova.\nNa ovo pitanje od predstavnika Radne grupe dobili smo pozitivan odgovor, naime policijskoj službenici, nakon izvršenih provera, data je saglasnost načelnika PU Kikinda kao i načelnika PS Obrenovac. Direkcija policije je takođe saglasna sa njenim zahtevom. Trenutno se predmet nalazi u Sektoru za ljudske resurse i očekujemo skoro donošenje rešenja.\n5. Nagrađivanje zaposlenih u OŽ Novi Sad\nDobili smo primedbe zaposlenih u Odredu žandarmerije u Novom Sadu da je na delu nepravedno nagrađivanje zaposlenih u smislu da su favorizovane starešine.\nOdgovor Radne grupe je uopšten – kako je to lična procena komandanta, njegovo pravo a takođe i njegova odgovornost koga će nagraditi. Dat nam je na uvid njegov odgovor, odnosno izjašnjenje po ovom pitanju izraženo u vidu procenata. Naime, on tvrdi da je ukupan broj nagrađenih rukovodioca oko 16% dok je broj nagrađenih izvršilaca oko 84%. Ovi procenti deluju korektno na prvi pogled, međutim morali smo navesti da je procenat izvršioca daleko veći od prikazanog broja, te da rukovodilačka radna mesta čine mnogo manji broj od 16% od ukupno zaposlenih u Odredu. U najmanju ruku, neprimereno da bude nagrađen rukovodioc (komandir čete, na primer) dok niko od njegovih 90 podređenih (izvršilaca) nije nagrađen. S pravom se može postaviti pitanje kakav je to rukovodilac koji nije zaposlene motivisao da makar neko postigne neke rezultate vredne nagrađivanja i da li je taj rukovodilac zaslužio nagradu ili kaznu!\nDodatnu sumnju u verodostojnost prezentovanih podataka budi i to što na zahtev za uvid, po informaciji od javnog značaja, za spisak nagrađenih u 2017. godini u OŽ Novi Sad, nije odgovoreno, te smo morali uložiti žalbu Povereniku za informacije od javnog značaja.\nTakođe napominjemo da Sindikat srpske policije nikada nije pravio razliku između rukovodilaca ili izvršilaca. U prilog tome ide i činjenica da smo se mi jedini od sindikata borili protiv prošlogodišnje odluke o ukidanju nagrađivanja rukovodilaca i ukazivali na njihovu diskriminaciju. Svakako smo i protiv zloupotrebe ovog prava rukovodilaca, kao što je bio slučaj u Polcijskoj brigadi u Beogradu, gde je starešina za 16 sati rada u mesecu postigao “izuzetne” rezultate i nagrađen je 20%.\nPRAVILNIK O NAČINU PONAŠANJA I LIČNOM IZGLEDU


Kineski tehnološki gigant “Huawei” objavio je da je prošle godine ostvario rekordnu dobit.\nKompanija je saopštila da je neto dobit porasla za 3,2 odsto na 64,6 milijardi juana (9,9 milijardi dolara) u 2020. godini, dok je prihod od prodaje porastao za 3,8 odsto na 891,4 milijarde juana.\n“Huawei” je saopštio da je njegova divizija za potrošačke proizvode - koja proizvodi pametne telefone i druge lične uređaje i čini više od 50 procenata ukupnog prihoda - uspela da poveća rast prodaje od 3,3 procenta u 2020. godini, prenosi B92.\nU 2020. godini “Huawei” je osigurao stabilan rad više od 1.500 mreža u preko 170 zemalja i regiona tokom lokdauna, što je pomoglo u osiguravanju rada i učenja na daljinu, kao i internetskoj prodaji širom sveta. Kompanija je sarađivala s organizacijama širom sveta kako bi implementirala više od 3.000 inovativnih 5G projekata u preko 20 industrija poput rudarstva, proizvodnje čelika i poljoprivrede


Kondoliza Rajs sa Mahmudom Abasom pred bliskoistočnu mirovnu konferenciju\nDržavni sekretar SAD Kondoliza Rajs izjavila je danas da predstojeća bliskoistočna mirovna konferencija mora biti "suštinska" za buduće odnose Izraela i Palestinaca i postaviti uslove za stvaranje palestinske države. Konferencija mora biti "suštinska" i osnažiti "uslove za stvaranje palestinske države, a učesnici ne treba da se sastanu samo radi sastanka", rekla je Rajsova na zajedničko konferenciji za novinare sa palestinskim predsednikom Mahmudom Abasom. Ona je pozvala izraelsku i palestinsku stranu da pred početak sastanka usaglase dokument koji će postaviti "osnove za ozbiljne pregovore".\nIzraeski premijer Ehud Olmert i palestinski predsednik Mahmud Abas rade zajedno na sastavljanju dokumenta koji će postaviti ciljeve za dalje pregovore dve strane koji bi trebalo da se održe u novembru u Vašingtonu. Pre današnjeg sastanka, Abasovi savetnici najavili su da će on zatražiti od Rajsove da pozove sve relevantne arapske države na mirovnu konferenciju, uključujući Siriju i Liban, kao i da ne utvrdjuje datum skupa ukoliko se ne obezbede uslovi za uspešan rezultat pregovora.\nSAD nisu još odredile datum održavanja konferencije, niti koga će pozvati da na njoj učestvuje. Palestinski predsednik rekao je da očekuje da se na konferenciji pokrenu ozbiljni pregovori sa Izraelom.\n"Smatramo da je došlo pravo vreme za formiranje nezavisne palestinske države, sa istočnim Jerusalimom kao glavnim gradom, i pravo vreme za život u miru i bezbednosti sa Izraelom", poručio je Abas.


Ljajić: Devizni priliv veći od 13 odsto - Ekonomija - Dnevni list Danas\nPočetna » Ekonomija » Ljajić: Devizni priliv veći od 13 odsto\nLjajić: Devizni priliv veći od 13 odsto\nZa šest meseci ove godine bilo je 11 odsto više turista nego u istom periodu prošle godine, zabeležen je 13 odsto veći broj noćenja i 13 odsto je veći devizni priliv, rekao je u četrtak uveče ministar trgovine, turizma i telekomunikacija Rasim LJajić.\n1Piše: FoNet 30. avgusta 2018. 23.02\nOn je dodao da je turistički hit bila Sokobanja koja je zabeležila rekordan rast broja gostiju i noćenja. Prema njegovim rečima, devizni priliv je u prvih šest meseci iznosio 528 miliona evra.\n„Sve ovo ukazuje da ćemo se približiti ostvarenju ciljeva koje smo zacrtali početkom godine, a to je 3,5 miliona gostiju, od toga blizu 1.700.000 stranaca, devizni priliv oko milijardu i 350 miliona evra i više od 9,5 miliona noćenja“, rekao je LJajić novinarima na otvaranju 12. „Fish fest Beograd“, na platou kod Kule Nebojša ispod Kalemegdana.\n„Ukoliko se ostvare te naše ambicije i planovi, za koje smatramo Sda su realni, a sve indicije ukazuju da ćemo ih ostvariti, ovo će, bez sumnje, biti najbolja turistička godina“, rekao je on. Na pitanje novinara koja se destinacija ove godine izdvojila kao hit kada je domaći turizam u pitanju, LJajić je odgovorio „da je to, bez sumnje, bila Sokobanja koja je zabeležila rekordan rast broja gostiju i noćenja“. „To je 90 odsto veći broj dolazaka i noćenja nego što je bilo u prethodnom periodu.\nRaduje nas da pored pet ključnih destinacija koje privlače preko 75 odsto gostiju, a to su Beograd, Novi Sad, Vrnjačka Banja, Zlatibor i Kopaonik, sve više dobijamo i nove turističke destinacije koje će se vrlo brzo priključiti ovoj zlatnoj petorci.\nSokobanja se tome približava“, rekao je LJajić. On je rekao da je „Fish fest“ jedna od najvećih manifestacija u oblasti gastronomije u Beogradu. „Nastojimo da ovu manifestaciju što je moguće više brendiramo, internacionalizujemo. Radićemo u perspektivi da privučemo što veći broj učesnika“, rekao je LJajić. On je dodao da će na ovogodišnjem 12. „Fish festu Beograd“ učestvovati oko 200 kuvara, što je duplo više nego prethodnih godina.\n„I to je jedan od dodatnih razloga zašto moramo više da radimo, pre svega, na ovoj manifestaciji, a samim tim i na privlačenju što većeg broja gostiju“, rekao je LJajić.\nFish Fest, rasim ljajic, turiszamBeograd\nDevizni preliv potice od starih i novih gasarbeitera,sve vise ljudi napusta Srbiju da bi otisli na rad u inostranstvo.


Ketering za devojačko veče (instagramično) - SLANČIZ\nKetering za devojačko veče (instagramično)\nDevojačko veče se pamti i prepričava, a fotografije gledaju skoro isto kao i one sa venčanja. Zato ga isplanirajte sa stilom. Drage dame, da li planirate svoje devojačko veče? Evo nekoliko korisnih ideja kako da ono bude nezaboravno.\nPoslednjih godina ovo veče postalo je neizostavni deo u čitavoj priči oko venčanja. Iako su obaveze oko njegovog planiranja daleko manje nego za samu svadbu, ipak su neke pripreme neophodne da bi to veče ostalo instagramično u najlepšem sećanju.\nMesto / lokacija događaja\nSamo mesto iz iskustva je najlepše kada je na polu otvorenom prostoru. Zavisno od lokacije i vremena, idealno je čak i kada je leto (noći mogu biti hladnije). Znamo da devojačko veče nije lako prekinuti, te je najbolje imati opci da prespavate (budni do zore) kao jedna ekipa koja udaje sestru / drugaricu.\nIma puno lokacija za u Beogradu i okolini za te prilike, ono što se kasnije pokaže je da kompletna organizacija može biti manje zabavna ako je sami spremate, zato prepustite nama da to uradimo umesto vas – Vaše je onda da uživate i pravite trenutke za pamćenje.\nOno što izdvaja jedno devojačako veče je iskustvo koje zajedno proživite u tom danu, uspomene koje stvorite i slike / video koji usnimite.\nHrana: slatko-slani-zdravi ukusni zalogaji\nUkusni zalogaji dovoljno slatni da kada ih pogledate dođe Vam da ih uslikate pa pojedete. Korneti oblik je instagramičan sam po sebi a kada u njemu dodate i zdrave ukusne prirodne namirnice izgleda još lepše i ukusnije.\nHrana koja je ukusna, sveža i spremljena taj dan je ono najbolje. Događaj koji se ne ponavlja i nema reprizu je ono gde hrana i samo posluženje mora biti savršeno, baš takvo samo i pravimo . Pored naših slančiz daski ono što nas izdvaja jeste instagramični ketering koji viđate na društvenim mrežama poznatih ličnosti.\nLux, elegancija i ukus su sinonim za dobar ketering pogotovu kada je devojačko veče u pitanju, raznolikost boja i ukusa sigurno će doneti dodatni wow efekat samom događaju. Zato se uvek trudimo da damo maximum i nadmašimo sva očekivanja jer znamo koliko je ovaj događaj važan.


BELA KUĆA DEMANTUJE STEJT DEPARTMENT: Obama još nije potpisao zakon o sankcijama Rusiji\n18.12.2014. 11:11h 09.03.2017. 12:58h\nDžen Psaki je dala pogrešnu informaciju novinarima, tvrdi Bela kuća\nVAŠINGTON - Američki predsednik Barak Obama nije potpisao zakon kojim se uvode dodatne sankcije Rusiji i šalje oružje u Ukrajinu, saopštila je Bela kuća, demantujući izjavu portparolke Stejt departmenta da je Obama to već učinio.\nStejt department je potvrdio da je portparolka Džen Psaki pogrešila kad je na konferenciji za novinare iznela informaciju da je predsednik SAD Barak Obama potpisao zakon kojim se uvode dodatne sankcije Rusiji i šalje oružje u Ukrajinu, prenosi Tanjug.\n"Potpisao ga je juče", rekla je portparolka Stejt departmenta u sredu.\nMeđutim, zvaničnici Bele kuće su reagovali nekoliko sati posle njene izjave, tvrdeći da to nije tačno i da je ona pogrešila.\n"Psaki je pogrešila tokom današnje konferencije, a uskoro ćemo na sajtu to ispraviti objavljivanjem transkripta sa te konferencije sa fusnotom koja ističe grešku", rekao je zvaničnik Stejt departmenta u izjavi ruskoj medijskoj mreži Sputnjik.\nPortparol Bele kuće Džoš Ernest rekao je u utorak da se očekuje da zakon bude potpisan do kraja nedelje.\nZakon je izglasan u Kongresu i njime se predviđa uvođenje dodatnih ekonomskih sankcija Rusiji i istovremeno ovlašćuje predsednik Obama da pošalje ubojitu i neubojitu vojnu pomoć Ukrajini, uključujući antitenkovsko naoružanje i municiju.\nRaša tudej podseća da se zakonom predviđa 20 miliona dolara pomoći za "podršku ruskoj demokratiji i nevladinom sektoru", kao i još 10 miliona dolara za širenje njihovog uticaja u bivšim zemljama SSSR-a.\nKonačna odluka o tome kako će izgledati zakon prepuštena je američkom predsedniku koji donosi odluku o tome koji deo zakona će stupiti na snagu.\nBarak Obamarusijasankcijebela kućaukrajinaoružje


Ćelam: Svim dioničkim društvima u FBiH prijeti obustava rada! – Magazin Plus\nHome/Ćelam: Svim dioničkim društvima u FBiH prijeti obustava rada!\nAko se pitanje legitimiteta Komisije za vrijednosne papire FBiH, kojoj je još 6. maja 2009. godine istekao mandat, ne riješi u kratkom vremenu, to bi moglo izazvati nesagledive posljedice za tržište kapitala, kao i za cijelu privredu u FBiH, upozorio je Hasan Ćelam, predsjednik ove komisije.\nKomisija je, naime, jučer održala sjednicu na kojoj je raspravljano o ovom krupnom problemu za Federaciju. Ćelam je nakon sjednice za Dnevni Avaz izjavio da bi nerješavanje ovog problema moglo dovesti do onemogućavanja rada svim dioničkim društvima u FBiH.\n– Bez Komisije nije moguće izvršiti upise nadzornih odbora i uprava u sudski registar, nadzirati rad brokerskih društava i same berze, povećavati ili smanjivati kapital, emitirati dionice, promijeniti oblik organiziranja dioničkih društava. Dakle, mogla bi biti nanesena nemjerljiva šteta investitorima, domaćim i stranim vlasnicima vrijednosnih papira, kojih je samo u FBiH oko 350.000 – upozorio je Ćelam.\nNedavnom presudom, odlučujući u sporu s Društvom za upravljanje fondovima “Bosinvest”, Vrhovni sud FBiH poništio je rješenje Komisije, s obrazloženjem da joj je istekao mandat, zbog čega se pojavila sumnja u poništavanje svih odluka ove važne institucije za FBiH.\nĆelam, pak, navodi da Sud nije utvrdio pravni status Komisije, zbog čega je od Parlamenta i Vlade FBiH zatraženo autentično tumačenje zakona koji regulira rad ove institucije.\nNavodi da je Komisija podnijela apelaciju Ustavnom sudu FBiH, tražeći hitno postupanje, a obratili su se i Uredu visokog predstavnika u BiH.\n– Smatram da je Komisija dužna da vrši svoju funkciju sve do razrješenja njenih članova, što se još nije desilo. Dakle, funkcije aktuelnih članova ne prestaju sve dok ne budu imenovani novi. Mi smo upućivali pisma urgencije predsjedniku FBiH Živku Budimiru (SPP) i Parlamentu FBiH. No, na sjednici Predstavničkog doma održanoj 23. jula ova tačka nije uvrštena na dnevni red – objasnio je Ćelam.\nNapomenuo je da članove Komisije razrješava i imenuje predsjednik FBiH uz saglasnost potpredsjednika, a potvrđuje ih Federalni parlament.


BUNDESBANKA UPOZORAVA: Nemačka ekonomija mogla bi na zimsku pauzu\nNestašica sirovina i radne snage i nova ograničenja u borbi protiv pandemije covida 19 iznudili su "pauzu" u oporavku nemačke privrede od korona krize, ali nisu zaustavili inflaciju, objavila je u ponedjeljak središnja banka. Nemačka privreda snažno je porasla u prvoj polovini godine, ali rast je u međuvremenu usporio zbog poremećaja u snadbevanju industrijskih kompanija i teškoća građevinskog sektora s pronalaženjem radnika, izvestio je Bundesbank.\nZato se može očekivati "pauza" u oporavku privrede od korona krize, dodali su.\n- Gledano iz današnje perspektive, BDP bi u jesenjem tromesečju mogao stagnirati, procenjuju, aludirajući na zadnja tri ovogodišnja meseca, piše See Biz.\n- Makroekonomski uslovii takođe nagoveštavaju snažniji rast plata u kolektivnim ugovorima koji će u bliskoj budućnosti biti produlbljeni, napominje Bundesbank.


source.ba | Ništa od povećanja svih penzija za deset posto\nNišta od povećanja svih penzija za deset posto\nPovećanje svih penzija u Federaciji Bosne i Hercegovine za deset posto i izmjene važećeg Zakona o penzijsko-invalidskom osiguranja narušili bi stabilnost penzionog fonda, a prijedlozi nisu provodivi i zbog nedostatka novca u budžetu, rečeno je nakon današnje sjednice Vlade FBiH, koja je razmatrala ove prijedloge.\nDa li je na pomolu pravi kolaps: Zbog neusvajanja budžeta FBiH upitna redovnost penzija u FBiH\nIsplata penzija za mjesec august počinje 5. septembra\nZamjenik premijera i federalni ministar rada i socijalne politike Vesko Drljača je kazao da su ovo prioriteti Vlade FBiH, ali da sada nema mogućnosti za realizaciju.\nU vezi s izmjenama i dopunama Zakona o penzijsko-invalidskom osiguranju u FBiH, a koje bi omogućile da više od 30.000 osoba ostvari pravo na penzionisanje, rekao je da bi značajno uzdrmale stabilnost penzionog fonda i stabinost isplata.\nPredstavnički dom PFBiH usvojio je, na prijedlog Kluba Socijaldemokratske partije (SDP), ove izmjena, a očekuje se usvajanje i na Domu naroda.\nDrljača je najavio da će, ukoliko i ovaj dom usvoji prijedlog, tražiti provjeru procedure kod predlaganja.\nDirektor Federalnog zavoda PIO Zijad Krnjić je kazao da povećanje penzija i uvođenje novih 25.000 i više penzionera u sistem nisu mogući.\nOsim što nema sredstava za to, rekao je da bi najniža penzija bila povećana za 30-ak KM, a najviša za znatno veću cifru.


Aqua Centar - Projektovanje i montaza Hunter zalivnih sistema\nZalivanje zelenih površina spada u neizostavne segmente održavanja svake zelene površine. Ujedno, to je i najdosadniji posao u svakom vrtu ako se izvodi na stari način - klasično putem creva. Automatski zalivni sistemi su nekada predstavljali luksuz i prestiž za korisnika, ali promenom klime i sve češćim žarkim letima, predstavljaju potrebu kako bi se postojeće zelene površine održale i predstavile u što boljem izdanju.\nKako svaka površina za koju se radi zalivni sistem ima svoje specifičnosti, neophodno je za svaku izraditi jedinstven projekat.\nTo se isključivo postiže tako što se pre svega prikupe neophodni podaci sa terena:\nstatički i dinamički pritisci na postojećoj instalaciji na mestu priključivanja budućeg zalivnog sistema,\nkoličinski protok vode u jedinici vremena na mestu priključenja sistema,\nprecizno i u razmeri urađen situacioni plan površine koja će se zalivati, uzimajući u obzir i sve ostale faktore sa terena (nagib i konfiguraciju terena, prepreke i sl.).\nPre izrade projekta navodnjavanja konsultujemo se sa investitorom o željenom načinu rada zalivnog sistema koji može biti:\nPolu-automatski zalivni sistem (ručno pokretanje zalivnog sistema),\nAutomatski zalivni sistem (automatsko pokretanje sistema, uz prethodno programiranje vremena zalivanja),\nAutomatski SMART zalivni sistem (automatsko pokretanje i programiranje sistema u odnosu na dnevne uslove na terenu).\nOvim sistemom se mogu zalivati sve travnate površine, sve pojedinačno posađene biljke, grupacije biljaka, drvoredi, žive ograde i ostalo. Takođe, zalivni sistemi se instaliraju i na mnogobrojnim sportskim terenima od golf, preko fudbalskih, pa sve do teniskih terena.\nAqua Centar se ne bavi projektovanjem i instalacijom zalivnih sistema improvizacijom, već za izradu projekta zalivnih sistema koristi adekvatan kompjuterski softver, a prilikom montaže iskljucivo Hunter™ elemente. Time garantujemo adekvatan i efikasan zalivni sistem koji štedi Vaše vreme, vodu i novac.\nNa osnovu prihvaćenog projekta naš tim iskusnih montera pristupa montaži sistema za navodnjavanje po sistemu "ključ u ruke". U zavisnosti od potrebnog tipa zalivanja, koriste se svi raspoloživi i potrebni "Hunter" elementi (rasprskivači – sprejevi, rotori, "poly drip" - "kap po kap" creva, trake ...) i to isključivo na osnovu projekta dobijenog na osnovu originalnog "Hunter" softvera. Na osnovu svega toga naši klijenti dobijaju i pisanu garanciju na kompletne radove.\nNebrojene su prednosti koje Vam ovaj sistem pruža u poređenju sa dosadašnjim načinom zalivanja:\nUšteda Vašeg vremena,\nAdekvatno i kompletno zaliveni travnjaci sa svim biljkama,\nVizuelan efekat samog zalivanja - navodnjavanja.\nODRŽAVANJE AUTOMATSKIH ZALIVNIH SISTEMA\nAqua Centar pruža kompletnu uslugu sezonskog održavanja instaliranih automatskih zalivnih sistema.\nProlećno pokretanje zalivnog sistema: Kada proleće stigne i niske temperature polako prestaju, vreme je da Vaš sistem za navodnjavanje pripremite za predstojeću sezonu zalivanja. Prolećno pokretanje sistema za navodnjavanje produžava vek i poboljšava efikasnost zalivnog sistema. Međutim, trebalo bi obratiti pažnju na nekoliko veoma važnih koraka kako ne bi došlo do oštecenja cevi ili drugih komponenti neophodnih za pravilno funkcionisanje zalivnog sistema. Uvek je najbolje rešenje da angažujete profesionalnog izvođača radova, kako bi bili sigurni da je kompletna procedura za prolećno pokretanje ispoštovana.\nZimsko zatvaranje zalivnog sistema: Svake godine, pre pojave prvih mrazeva, zatvaranje zalivnih sistema postaje prioritet za sve sisteme za navodnjavanje kako ne bi došlo do oštećenja instalacija usled mržnjenja, što dovodi do gubitka garancije.\nU slučaju potrebe za promenom režima navodnjavanja u odnosu na godišnje doba i trenutne uslove na terenu mozete konsultovati uputstvo za upotrebu Hunter™ programatora ovde:


10 najboljih butik hotela Evrope - Lux Life luksuzni portal: Moda, Stil, Trendovi, Kolekcije 2019/2020...\nKul, šarmantni i senzualni, butik hoteli nas mame svojim opčinjavajućim enterijerima, transformišući industriju hotelijerstva, uz pomoć svog uspešnog recepta, koji kombinuje komfor i privatnost…\nI dok veliki lanci hotela postaju sve hladniji i sterilniji, butik hoteli su postali neverovatno uspešni i popularni, cenjeni među svim vrstama putnika iz čitavog sveta, zbog svoje topline, predivne i intimne atmosfere, kvalitetnog dizajna i predivne, prijateljski nastrojene usluge.\nRođeni pre samo četiri decenije u Londonu, butik hoteli su brzo preuzeli vođstvo u ovoj industriji. Oni se dizajniraju sa izobiljem karaktera i pravim ljudskim potrebama na umu, a to se sve može videti u pričama koje danas opisuju njihov uspeh.\nBez obzira na to koji tip smeštaja obično birate, kada jednom provedete noć u butik hotelu, nikada nećete poželeti da odete kući. Ukoliko ste radoznali i želite da upoznate sve što vam oni nude, mi vam predstavljamo listu deset najšarmantnijih butik poseda u Evropi, za koje definitivno morate znati.\nnajbolji hoteli evrope\nPROČITAJTE SLEDEĆI TEKST: Posetite najluksuzniji apartman Kenije


F4: Partizan maksimalnim učinkom do Napulja\nSa šest titula prvaka Evrope, beogradski Partizan je najtrofejniji učesnik završnog turnira Evrolige, ali "crno-beli" najduže čekaju na titulu, jer su poslednju osvojili davne 1976. godine,...\nUdovičić respektuje Partizan\nVaterpolista Pro Reka i srpski reprezentativac Vanja Udovičić izjavio je da veoma poštuje rivala u polufinalu Evrolige, beogradski Partizan.\nMilanović: Osećam da je ekipa spremna\nTrener vaterpolista Partizana Igor Milanović istakao je da oseća da je ekipa koju predvodi spremna i sa dosta pozitivnog uzbuđenja dočekuje završni turnir Evrolige, koji će biti održan u...\nPartizan odbranio titulu prvaka Srbije\nVaterpolisti Partizana odbranili su titulu prvaka Srbije pošto su večeras u Novom Sadu, u drugoj utakmici finalne serije plej-ofa, savladali ekipu domaće Vojvodine sa 10:3 (3:1, 1:0, 6:1, 0:1).\nSK: Vaterpolisti Srbije sa Hrvatskom, SAD i Kinom\nOdložen meč vaterpolista Srbije i Španije\nVaterpolisti Partizana overili plasman na F4\nVaterpolisti Partizana plasirali su se na fajnal-for Evrolige u Napulju, pošto su i u revanšu četvrtfinala pobedili mađarski Eger rezultatom 10:5 (3:2, 2:2, 2:1, 3:0).\nPobeda Juga u Barseloni\nU prvoj četvrtfinalnoj utakmici Evrolige za vaterpoliste hrvatski Jug je danas kao gost savaldao špansku Barselonetu sa 9:7 (5:3, 3:2, 1:2, 0:0).\nPartizan obezbedio 'Final 4'\nVaterpolisti Partizana su u prvom meču četvrtine finala Evrolige u Budimpešti prosto 'potopili' domaći Eger rezultatom 12:4 i praktično se i pre revanš susreta u Beogradu plasirali na završni...\nMilanović: Pokazaćemo Egeru da smo bolji\nVaterolisti Partizana u sredu od 19,15 časova u Mađarskoj protiv Egera igraju prvi meč četvrtfinala Evrolige, a trener "crno-belih" Igor Milanović ovaj duel naziva "srcem sezone" i poručuje da...


Hargitai (EBRD): Očekujem da se više gradova u Srbiji ugleda na Suboticu\nŽužana Hargitai (EBRD), foto: screenshot\nDirektorka Evropske banke za obnovu i razvoj (EBRD) za Zapadni Balkan Žužana Hargitai rekla je danas da očekuje da se više gradova u Srbiji ugleda na Suboticu i investira u infrastrukturu za prečišćavanje otpadnih voda.\nOna je, povodom Svetskog dana voda, 22. marta, rekla da EBRD, Evropska unija i bilateralni donatori podržavaju prelazak Srbije na zelenu ekonomiju.\n“Nikada neće biti boljeg trenutka za ulaganja u zelenu infrastrukturu”, rekla je Hargitai koja je i direktorka kancelarije EBRD u Beogradu.\nEBRD je sa Gradom Suboticom završio projekat unapređenja sistema za prečišćavanje otpadnih voda i prošle godine izgradio fabriku pijaće vode, a projekt je realizovan uz finansijsku podršku EU i Investicionog okvira za Zapadni Balkan (WBIF).\nGradovi i opštine, prema rečima Hargitai, ne treba da propuste priliku da obnove i izgrade infrastrukturu u korist životne sredine i svojih građana.\nMartin Klaucke iz Odeljenja za operacije pri Delegaciji EU u Srbiji je povodom završetka izgradnje fabrike vode u Subotici rekao je da je to još jedna prekretnica da Srbija postane “zelenija”.\n“Subotica, gde smo uložili 20 miliona evra, je jedno od mnogih mesta u Srbiji gde smo uložili novac. U prečišćavanje vode na području Raške investirali smo šest miliona evra, pa evropske integracije za Srbiju nisu apstraktna stvar”, rekao je Klaucke.\nProcenjuje se da se samo oko deset procenata otpadnih voda u Srbiji prečišćava, a da je oko 46 procenata stanovništva priključeno na kanalizacionu mrežu.\nSubotica je jedan od retkih gradova u Srbiji sa modernom infrastrukturom za preradu otpadnih voda u skladu sa standardima EU.\nUpišite tekst * + six = 11


Ana se nalazi u Madridu i otkriva kako se medicinsko osoblje bori sa korona virusom: "Danas i uvek hvala vam" - Zena.rs\nŠpanija je novo zarište epidemije korona virusa u Evropi, uvedeno je vanredno stanje, a od ponedeljka je ova zemlja u delimičnom karantinu. Kako se sa vanrednom situacijom bori medicinsko osoblje, otkrila je Ana Antić koja godinama živi u Madridu.\nPrazan metro u Madridu Foto: Profimedia\nU Španiji je obolelih 6.400, a preminula je 191 osoba. Marija Begonja Gomez, supruga premijera Španije Pedra Sančeza, pozitivna je na korona virus, potvrdila je španska vlada u subotu uveče. Broj registrovanih slučajeva u Srbiji je 46 osoba.\nU jeku pandemije korona virusa medicinsko osoblje je u prvim linijama borbe. A ovo su fotografije iz madridske bolnice "Rubel international" koju je Ana ispratila porukom: "Iznenađujući rad medicinskog oosblja u vanrednim trenucima. Hvala danas i uvek".\nMeidinsko osoblje, naravno, prati mere zaštite Svetske zdravstvene organizacije, ali ne gubi optimizam, a ni osmeh u momentima kada je građanima Španije zabranjeno da napuštaju domove sem zbog kupovine neophodnih namirnica i lekova ili zbog odlaska na posao.\nU ovoj zemlji zatvoreni su restorani, barovi, pozorišta, bioskopi, muzeji, teretane, bazeni, a kako je španski premijer najavio, od ponedeljka škole neće raditi.\nKada je u pitanju statistika na svetskom nivou, od korona virusa zaraženo je 155.000 ljudi, u 150 država, 5.800 je umrlo. Izlečeno je 74.000 osoba.


Država obezbedila nova sredstva za poljoprivrednike - Krediti sa fiksnom kamatom od 3% među najpovoljnijim na tržištu - Edukaplus\nDržava obezbedila nova sredstva za poljoprivrednike – Krediti sa fiksnom kamatom od 3% među najpovoljnijim na tržištu\nMinistarka poljoprivrede Snežana Bogosavljević Bošković najavila je danas da će poljoprivrednim proizvođačima i ove godine biti na raspolaganju povoljni dinarski krediti, bez valutne klauzule, sa fiksnom kamatnom stopom u iznosu od 3% za sve namene.\nBogosavljević Bošković je za „Tanjug“ izjavila da će poljoprivrednici kredite moći da koriste za nabavku životinja, hrane za životinje, premiju osiguranja životinja, za nabavku nove opreme i mehanizacije.\nKako je istakla, ukupan iznos kredita za fizička lica, preduzetnike i pravna lica je do 5 miliona dinara, a za zemljoradničke zadruge do 15 miliona dinara.\nPrema njenim rečima, krediti će moći da budu plasirani u razvoj ratarstva, voćarstva, vinogradarstva, povrtarstva i cvećarstva, što je velika podrška srpskim poljoprivrednicima kako bi unapredili svoju proizvodnju i radili na podizanju konkurentnosti svojih proizvoda.\n– Ovim izmenama predviđeno je i pravo na kreditnu podršku za nabavku hrane za životinje koja ispunjava uslove kvaliteta propisane pravilnikom – navela je Bogosavljević Bošković.\nOna je precizirala da se krediti, čiji je rok otplate od jedne do tri godine sa grejs periodom do godinu dana, odobravaju i isplaćuju u dinarima – bez valutne klauzule i predstavljaju jedne od najpovoljnijih kredita na tržištu, gde fiksna kamatna stopa iznosi 3% na godišnjem nivou za kredite u stočarstvu i kredite plasirane u razvoj ratarstva, voćarstva, vinogradarstva, povrtarstva, cvećarstva, kao i kupovinu poljoprivredne mehanizacije i opreme.


Vakcinacijom izbeći "sudar" gripa i kovida | Restart Magazin\nVakcinacijom izbeći „sudar” gripa i kovida\n16/07/2020 16/07/2020 Urednik\tek, EU, Korona virus, Stela Kirijakides\nEvropska unija juče je poručila građanima i državama bloka da nije vreme za opuštanje i da leto ne smeju koristiti za predah već za pripremu na drugi talas zaraze koronavirusa. „Nemamo pravo da kažemo ovo je previše, umorni smo, dosta je bilo“, kazala je juče evropska komesarka za zdravlje predstavljajući smernice Evropske komisije za drugi talas pandemije. „To bi značilo da je sve dosadašnje žrtvovanje bilo uzaludno“, kazala je Stela Kirijakides.\nZahvaljujući oštrim restriktivnim merama, evropske države su uspele da obuzdaju koronavirus uoči leta, usled čega su građani počeli da planiraju odmore dok se koronavirus širio u drugim regionima.\nMeđutim, države članice treba da se saberu, upozorila je Komisija, savetujući državama da naprave zalihe medicinske opreme i ojačaju zdravstvene kapacitete i testiranje, naročito među ranjivim grupama.\nIzvršno telo EU naročito je pozvalo države članice da počnu raniju i rasprostranjeniju vakcinaciju protiv gripa ove godine kako bi smanjile rizik od simultanih epidemija gripa i kovida-19 na jesen.\nEK želi da predupredi rizik urušavanja zdravstvenih sistema zbog velikog priliva pacijenata kao što je to bio slučaj sa obolelima od kovida-19 u martu i aprilu.\n„Simultane epidemije sezonskog gripa i kovida-19 bi značajno opteretile zdravstvene sisteme“, navela je komisija u dokumentu u kojem su navedene aktivnosti za pripremu uoči mogućeg velikog drugog talasa kovida-19 na jesen“.\nKako bi se izbeglo ono što potpredsednik EK Margaritis Šinas nazvao „koktelom rizika“, vlade EU treba ove godine da kupe više vakcina protiv gripa i povećaju broj vakcinisanih.\nTakođe, treba da počnu sa vakcinacijom ovog meseca, umjesto da čekaju oktobar, kada vakcinacija protiv gripa tradicionalno počinje u Evropi.\nKirijakidesova je kazala da vlade treba da se bore protiv „oklevanja u vakcinisanju“ kako bi postigle bolje rezultate, govoreći o sve većem skepticizmu među građanima kada je u putanju vakcinacija, što je dovelo do ponovnog pojavljivanja određenih bolesti, poput malih boginja, pre pandemije kovida-19.\nPreporuke nisu obavezujuće za vlade EU, koje su tokom krize često primenjivale raličite mere kako bi suzbile pandemiju.\n„Koordinacija je veliki izazov“, kazala je Kirijakidesova na konferenciji za novinare, naglašavajući da su kako se kriza odvijala članice EU jačale zajedničke aktivnosti.\nKako bi povećale spremnost uoči novog talasa, Komisija je takođe pozvala države da testiraju što je moguće više ljudi na koronavirus i da uspostave uspešne sisteme za praćenje kontakata.\nBrisel želi da vlade koriste aplikacije za praćenje kontakata koje su dostupne unutar granica EU. Međutim, u ovoj fazi svega 10 članica je počelo sa primenom tih aplikacija.\nEK je takođe ukazala na zabrinjavajuće znakove, poput lokalizovanih epidemija u državama kao što su Španija, Portugal i Rumunija. Sezona gripa predstoji, koja i bez koronavirus svake godine optereti zdravstvene sisteme.\nKomisija je podsetila na prizore iz proleća, poput nekoordinisanog zatvaranja granica, nestašice medicinske opreme i opterećenih zdravstvenih sistema. To hoće li države iskoristiti ovo vreme kako bi se pripremile za drugi talas, odrediće hoće li jesen biti repriza tog haosa.\n„Niko ne može reći da je drugi talas neizbežan“, kazala je Kirijakidesova. „Potrebne su nam zajedničke akcije i treba da budemo oprezni“, kako bismo izbegli povratak na zatvaranje.\nRusi zadovoljni rezultatima testova vakcine na ljudima\nRuski naučnici pohvalili su juče rezultate prvog kliničkog testiranja moguće vakcine protiv koronavirusa, rekavši da je vakcina bezbedna i da su dobrovoljci razvili imunološku reakciju.\nGovoreći u krcatoj prostoriji, ne noseći maske, trojica dobrovoljaca čije je stanje praćeno tokom mesec dana na Univerzitetu Sečenov kazali su da su imali malo neželjenih efekata. Testiranje većih razmera, sa namerom potvrde jačanja imunološke reakcije koju proizvodi vakcina i utvrđivanja koliko će zaštita trajati, trebalo bi da počne u Rusiji sredinom avgusta.\nU svetu se trenutno radi na preko 100 mogućih vakcina u cilju suzbijanja pandemije. Od toga njih 19 je u fazi testiranja na ljudima, a dve su u finalnoj fazi – ona na kojoj radi kinesiki “Sinofarm” i vakcina na kojoj rade kompanija “Astra Zeneka” i Oksford univerzitet.\n„Primarno testiramo bezbednost“, kazala je Elena Smolijarčuk, direktorka odseka na Univerzitetu Sečenov i jedna od koordinatorki testiranja.\n„O neodređenom imunitetu možemo govoriti samo na osnovu preliminarnih rezultata. Oni pokazuju dobru, pozitivnu tendenciju jačanja neodređenog imuniteta“, kazala je ona.\nMeđutim, konačne zaključke o imunološkoj reakciji među dobrovoljcima daće Gamaleja institut, koji je razvio vakcinu, i oni se očekuju krajem meseca.\nRusko ministarstvo zdravlja će onda odlučiti da li da registruje vakcinu i počne testiranje većih razmera, kazala je Smolijarčuk.\nVakcina se daje iz dve doze i sastoji se od dve vrste serotipova ljudskog adenovirusa, od kojih svaki ima S-antigen novog koronavirusa, koji ulazi u ljudske ćelije i proizvodi imunulošku reakciju kazala je Smolijarčuk.\nPrvo je testirana na primatima, a zatim je 18. juna data dobrovoljcima.\nPlatformu koja je korištena za vakcinu razvili su ruski naučnici tokom dve decenije i ona je predstavljala osnovu za nekoliko vakcina u prošlosti, uključujući tri protiv ebole, kazao je Vadim Terasov sa Univerziteta Sečenov.\nMinistarstvo odbrane, koje je sprovelo paralelno testiranje iste vakcine na 20 dobrovoljaca, takođe je juče saopštilo da je grupa otpuštena. „Više se ne plašimo“, kazao je Jurij, vojnik i dobrovoljac, na snimku koji je objavilo Ministarstvo odbrane.\n← Depresija se teže prepoznaje kod muškaraca\nMekalister: Pozicije Beograda i Prištine “još veoma udaljene” →


Izlozba "BACK TO BASICS" Biljane Cincarevic | CityMagazine\nDanas će u prostoru O3one Art Space-a biti otvorena izložba Biljane Cincarević „BACK TO BASICS“, koja će najaviti novu fazu u slikarstvu Biljane Cincarević, nagoveštenu prethodnom izložbom „Holy Femininity“. Biljanin razvojni put, od predstavljanja primarnih seksualnih instikata, preko suptilnijih stanja, ovom izložbom ukazuje na potrebu za rešavanjem disbalansa između materijalnog i duhovnog postojanja.\nBiljana Cincareviće se kroz svoje radove pita da li je sveta žena iz prošlosti ostajala sveta i u svakodnevnim životnim situacijama… Na Biljaninim slikama žena sa oreolom je predstavljena u različitim savremenim kontekstima – na duhovnom putu i u njujorškom metrou, na plaži, dok zagledana stoji na terasi…\nNa ovaj način, Biljana skreće pažnju na božanstvenost žene i, od običnih – pravi svetice. „BACK TO BASICS“ poziva na povratak duhovnom kao neodvojivom delu našeg materijalnog postojanja.\n5. do 17. nov 2015\n2. oktobar 2015. Otvaranje izložbe “Vienna/Serbia RAW – Naše nove komšije”\n14. septembar 2015. Izložba “Vidimo se na posteru” izložba · savremena umetnost


Antić je ljubimac Fenerovih navijača, koji su ga na zagrevanju dočekali ovacijama.\nZvezdin košarkaš je na društvenim mrežama već poručio da jedva čeka da zaigra u svojoj bivšoj dvorani i da vidi bivše saigrače, posebno Điđija Datomea, sa kojim se stalno na Tviteru šali.\nNema sumnje meč između Fenerbahčea i Crvene zvezde biće prava poslastica za sve ljubitelje košarke.\nInače, pred početak duela Antić je dobio i šampionski prsten za osvajanje Evrolige prošle godine.\nKAKAV FINIŠ Papas u poslednjoj sekundi srušio prvaka Evrope, Obradović u neverici /VIDEO/\nKošarkaši Fenerbahčea su izgubili novi meč u Evroligi u neizvesnoj završnici. Posle Unikahe šampiona Evrope je savladao i Panatinaikos (70:68) u četvrtom kolu košem Nikosa Papasa u poslednjoj sekundi.\nEVROLIGA Žalgiris pao u Rusiji, Micić osetio Šarasov bes\nKošarkaši Himkija su pobedili Žalgiris sa 85:77 u drugom kolu Evrolige, a u centru pažnje se našao naš reprezentativac Vasilije Micić, koji je u jednoj situaciji prilično iznervirao trenera poražene ekipe Šarunasa Jasikevičijusa.\nLJUBAV VEĆA OD SVEGA Lazić je u njenom društvu potpuno drugačiji /VIDEO/\nBeskompromisni kapiten košarkaša Crvene zvezde Branko Lazić poznat je po izuzetnoj borbenosti i požrtvovanosti na parketu. Za njega ne postoji izgubljena lopta, kao lider predvodi renovirane crveno-bele do novih uspeha, a posebno mesto u njegovom životu zauzimaju - dve dame. Supruga Nataša i ćerkica Sara, koje su ga bodrile protiv MZT-a (112:73) i po završetku meča je Lazić zagrlio 20-mesečnu naslednicu. Tada borbeni bek prelazi u jednu novu ulogu i postaje brižni otac, a takav osmeh može samo Sara da mu izmami.\nŠtimac ređa dabl-dablove i ističe koga voli\nEfes je demolirao Makabi u Tel Avivu u sedmom kolu Evrolige sa 72:92 uz sjajnu partiju Vladimira Štimca.\nNakon poraza od Panatinaikosa, Crvena zvezda je gotovo i teoretski izgubila priliku da se bori za Top 8 Evrolige.\nObradović: Nije dobro što smo ovde samo pet dana, Šarunas će opet da izađe negde...\nLegendarni Željko Obradović probaće sa ekipom Fenerbahčea da dođe do druge klupske titule u istoriji, a svoje 10.\n"Tvitovao sam u njegovo ime": Tviter SUSPENDOVAO NALOG koji je stavljao Trampove komentare


Novopazovačka biblioteka u problemu\nponedeljak, 07 februar 2011 19:56\nBiblioteka „Petar Petrović Njegoš“ u Novoj Pazovi, zbog rušenja zgrade u centru Nove Pazove u kojoj je bila smeštena, 2003. godine je privremeno preseljena na novu lokaciju, u dvorište stare škole, kod igrališta Radnički, a to, privremeno rešenje, traje i danas.\nOlakšice u korišćenju zdravstvenog osiguranja\nčetvrtak, 03 februar 2011 13:35\nOd jula 2010. godine u Srbiji su na snazi izmene koje se odnose na način ostvarivanja obaveznog zdravstvenog osiguranja. One podrazumevaju niz pogodnosti koje naši sugrađani uglavnom ne koriste, s obzirom da nisu o njima obavešteni.\nSamodoprinos, potreba ili harač?\nsreda, 12 januar 2011 18:17\nU novu godinu, mesne zajednice u našoj opštini, ušle su bez stabilnog načina finansiranja i potpuno zavise od opštine i opštinskog budžeta.\nVožnja autobusom još skuplja\nponedeljak, 10 januar 2011 16:59\nPojedinačne karte u lastinim autobusima poskupele su od prvog januara, a narednih dana očekuje se i odluka o poskupljenju mesečnih karata.\nADSL na listi čekanja\nsreda, 05 januar 2011 12:28\nU Staroj Pazovi trenutno nema slobodnih portova za ADSL internet i građani koji žele da koriste ovu uslugu "Telekoma" moraće da sačekaju završetak radova na proširenju mreže.\nDebakl glasanja o samodoprinosu\nNovopazovčani blokirali prugu


Ništa bez dozvole: Za javne nastupe po blagoslov patrijarha Irineja - Sputnjik Srbija\nNišta bez dozvole: Za javne nastupe po blagoslov patrijarha Irineja\n17:54 06.06.2017 (osveženo 18:15 06.06.2017) Preuzmite kraći link\nZaposleni na Bogoslovskom fakultetu u Beogradu ubuduće neće moći bez „posebnog arhijerejskog blagoslova“ da nastupaju javno i na bilo koji način učestvuju u sredstvima javnog informisanja, saznaje Tanjug.\nObaveštenje o tome, Dekanatu, odnosno profesorskom kolegijumu i svim zaposlenima na toj visokoškolskoj obrazovnoj ustanovi, uputio je lično patrijarh SPC Irinej.\nProtiv onih koji prekrše ovo pravilo, kako je najavljeno, biće pokrenut crkveno-disciplinski postupak.\nOvo upozorenje srpskog patrijarha došlo je nakon što je peticiju protiv izučavanja Darvinove teorije evolucije potpisalo, između ostalih, i „pet sveštenika“.\nPovodom te peticije, oglasio se potom jedan broj nastavnika i saradnika Pravoslavnog bogoslovskog fakulteta Univerziteta u Beogradu, ocenivši da u „programu nastave biologije, na svim obrazovnim nivoima, ne postoji ništa što bi trenutno moglo da zameni teoriju evolucije“.\nDarvinova teorija bila je tema i poslednjeg Svetog arhijerejskog sabora SPC, nakon kojeg je, prema zaključku arhijereja, „problem izlišan i u suštini besmislen, a reč je o uplitanju grupe nastavnika i asistenata Pravoslavnog bogoslovskog fakulteta u Beogradu u javnu raspravu o Darvinovoj teoriji evolucije“.


Makron: Buduca Evropa u tri kruga, uz mesto i za Rusiju i Tursku\nizvor: agencije foto: 30.07.2018.\nFrancuski predsednik Emanuel Makron izneo je viđenje buduće, preustrojene EU i Evrope koja bi kroz deset ili petnaestak godina imala "tri kruga" i u kojoj bi ključni krug, "srce reaktora", predstavljala osetno ojačana zona evra s Nemačkom i Francuskom kao okosnicom. Makron nije izričito dotakao mogućnosti i izglede za ulazak novih članica u EU ali je posredno ponovio stav da pre nego što EU osetno ojača, ne može primiti nove članice sa Zapadnog Balkana.\nU drugom krugu bi bile članice Unije "u snažnom jedinstvenom tržištu, negde između šire EU i zone evra", koje bi, ako budu želele i ekonomski i politički napredovale, mogle da uđu u zonu evra s posebnim budžetom, evropskim monetarnim fondom i jačim političkim ustrojstvom.\nNajširi krug bi predstavljala "unija vrednosti, demokratskih načela i ekonomskih sloboda", negde između EU i Saveta Evrope, koja bi bila mnogo manje integrisana, u kojoj bi moglo biti mesta i za Rusiju i Tursku, ali tako da te zemlje usvoje i strogo poštuju evropske demokratske vrednosti, rekao je Makron u Lisabonu na sastanku s predsednikom Antoniom Kostom i političkom elitom Portugalije.\nRusija i Turska mogu imati mesta u tom najširem krugu, mada ne moraju biti i članice, već imati "bliske sporazume o pridruživanju", objasnio je francuski predsednik.\nLisabon je bio prva tačka Makronove turneje po zemljama EU s ciljem da objasni i dobije podršku za svoje zamisli o preuređenoj, ekonomski, politički i odbrambeno ojačanoj Uniji da bi se trajnije prevazišle sadašnje krize i izazovi, uključujući neizvesnost i sumnje u održanje strategijskog savezništva Evropa-SAD.\nMakron nije izričito dotakao mogućnost i izglede za ulazak novih članica u EU, ali je u stvari obrazlagao svoj veoma zapaženi programski govor o nužnosti ekonomskog, odbrambenog i političkog preuređenja Unije iz septembra 2017.\nFrancuski predsednik je posredno ponovio stav da pre nego što EU osetno ojača, obnovi svoje redove i predupredi krize koje su je ili bi je mogle pogoditi, ne može primiti nove članica sa Zapadnog Balkana.\nSada u Lisabonu navedeno razdoblje od deset ili petnaest godina u kojem to sve treba da se sprovede, govori da i proširivanje možda mora toliko pričekati, što je upravo predočio i evropski komesar Johanes Han, ocenivši da je 2025. godina kao rok za ulazak Srbije i Crne Gore u članstvo EU previše ambiciozan.\nMakron je u septembru naglasio da zapadnobalkanske zemlje zbog mira i stabilnosti Evrope treba da uđu u članstvo Unije kad potpuno usvoje i uvreže "pravne tekovine" i demokratske zahteve EU, mada je tad upozorio da te zemlje ne bi smele da se okrenu Rusiji, Turskoj ili "autoritarnim silama koje ne poštuju evropske vrednosti".\nU Lisabonu je francuski predsednik obrazložio da bi "srce reaktora" EU, dakle osetno ojačana evrozona, bilo daleko više integrisano tržiste radne snage, s jako približenim socijalnim pravima, pa i zajedničkim osiguranjem od nezaposlenosti.\n"To bi bilo srce Evrope mnogo više integrisanih naroda koje bi do kraja ovaplotilo zonu evra", kako je to rekao Makron.\nDrugi krug temeljito reformisane Unije, članice snažnog jedinstvenog tržišta bi, prema mišljenju francuskog predsednika, mogle da se uključe u vojne, političke i trgovinske politike EU i da "jamče za istinsku slobodu kretanja unutar svoje zone".\nŠta je rešenje za kosovski čvor i šta je na stolu u Briselu?\nSPC : Patrijarh neće da se izvinjava Milu\nVučić: Želimo dobre odnose i bolji položaj Srba u Crnoj Gori\nPatrijarh Irinej: Položaj Srba u Crnoj Gori kao u doba NDH


PRITISAK URODIO PLODOM: Ministarstvo prosvete promenilo odluku! – Kruševac PRESS\nAutor S. Milenković\t Poslednje ažuriranje 09.06.2020. 0\nMinistarstvo prosvete i tehnološkog razvoja, po svemu sudeći, neće ukinuti odeljenje za smer ekonomski tehničar u Srednjoj školi Varvarin.\n“Nakon odluke Ministarstva prosvete, nauke i tehnološkog razvoja da u Konkursu za upis učenika u srednje škole za 2020/2021. godinu izostavi smer ekonomski tehničar, zaposleni u Srednjoj školi i članovi Unije sindikata prosvetnih radnika Srbije su odlučili da nezadovoljstvo iskažu zahtevom da se\ntakva odluka preinači pošto za ovaj smer postoji veliko interesovanje učenika”, kaže Slobodan Marković, predsednik Sindikalne organizacije Srednje škole Varvarin.\nU centru Varvarina 31. maja je organizovan i skup kome su prisustvovali zaposleni u Srednjoj školi Varvarin i građani opštine Varvarin.\n“Svi okupljeni su imali samo jedan cilj – da iskažu zabrinutost zbog odluke Ministarstva prosvete, koja bi gašenjem smera ekonomski tehničar mogla da ugrozi opstanak škole, što bi uticalo na čitavu lokalnu zajednicu.\nZakazan je i protestni skup ispred Školske uprave Kruševac gde je dogovorena i podrška Gradskog odbora USPRS – Unija Kruševac za ponedeljak 8. jun 2020. Nakon svih ovih aktivnosti zaposlenih u Srednjoj školi u Varvarinu i podrške đaka i roditelja lokalna samouprava je ostvarila kontakt sa\npredstavnicima ministarstva i našla kompromisno rešenje. Očekujemo da se u što kraćem periodu izmeni konkurs za upis i da se zanimanje ekonomski tehničar nađe u njemu“, ističe Slobodan Marković.\nU UMETNIČKOJ GALERIJI: Izložba “Otisak vremena”\nIZBORI U ĆIĆEVCU: U trci za odbornička mesta pet koalicija


Hrkalović optužena, pa puštena iz pritvora - KRIK\nBivša državna sekretarka u MUP-u Dijana Hrkalović, koja je danas optužena za trgovinu uticajem, puštena je iz pritvora, potvrdili su za KRIK njeni advokati. Ona je optužena da je u više slučajeva uticala na kolege da ometaju istrage.\nKako su za KRIK rekli advokati bivše državne sekretarke, ona je večeras puštena iz pritvora gde je provela dva meseca zbog sumnje da je uticala na kolege iz policije da opstruiraju istrage i krše zakon.\nPritvor joj je prvobitno bio određen da ne bi uticala na svedoke, međutim, kako su istakli njeni advokati, nakon što je tužilac ispitao sve svedoke, ovaj osnov je prestao važi.\nTužilaštvo je danas sudu dostavilo optužni predlog protiv Hrkalovićke, a uz njega i predlog za produženje pritvora – ovaj put navodeći kao razlog opasnost od bekstva i uticaja na saučesnike. Sud, međutim, nije uvažio ove razloge.\nU krivičnoj prijavi protiv nje navodi se da je Hrkalović uticala na Dejana Milenkovića u dva slučaja – da izveštaj o veštačenju telefona Veljka Belivuka u okviru istrage za ubistvo Vlastimira Miloševića ne dostavi odmah tužilaštvu, kao i da se uništi prisluškivani razgovor advokata Dragoslava Ognjanovića koji je ubijen 2018. Godine. Milenković je optužen da je zloupotrebio položaj.\nTakođe je sumnjičena da je nezakonito prisluškivala kriminalca Darka Eleza i u tome joj je navodno pomogao načelnik novosadske policije Milorad Šušnjić, takođe danas optužen.\nU vreme dok je Hrkalović kao državna sekretarka bila u vrhu policije, osetljive informacije su curile ka kriminalnim krugovima, istrage su padale, a dokazi nestajali. Novinari su otkrili da je njen nekadašnji emotivni partner, visokopozicionirani žandarm Nenad Vučković Vučko, bio spona između Hrkalović i klana Veljka Belivuka, ali te veze do danas nisu ispitane.\nHrkalović je u martu privedena i saslušana zbog navodno nezakonitog prisluškivanja predsednika Aleksandra Vučića, ali ne u svojstvu osumnjičene već građanke.\nNjoj su tada u policiji postavljena pitanja o vezama sa grupom Darka Eleza, ali ne i Belivuka. Elez je predvodio grupu profesionalnih ubica, a nedavno je u Bosni i Hercegovini osuđen na 15 godina zatvora tako što je skopio sporazum sa tužilaštvom – njime je pristao da sarađuje sa tužilaštvom Srbije i pomogne u rešavanju drugih krivičnih dela.\nViše o Dijani Hrkalović pročitajte ovde.


EVROPSKE VESTI: Zlatni pasoši ⋆ Evropski pokret u Srbiji\nHome/Vesti/EVROPSKE VESTI: Zlatni pasoši\nDok EU pokreće zakonske mere protiv takozvanih šema ‘zlatnih pasoša’ na Kipru i Malti, mi upoređujemo malteške, irske, kiparske i belgijske članke na tu temu.\nMalta: Zlatni pasoši\nPostupcima protiv ‘zlatnih pasoša’ Kipra i Malte, potpredsednik Evropske komisije Maroš Šefčovič naglašava nastavak “intenzivnih kontakata … kako bi se osiguralo da se evropski zakon u ovom području [poštuje] pravilno”, izveštava Times of Malta . Šefčovič je branio Komisiju jer je “često iznosila zabrinutost zbog tih šema sa dotičnim državama članicama.” Prošlog meseca, malteški zvaničnici uhapsili su šefa kabineta bivšeg premijera Josefa Muskata, u istrazi koja je u toku zbog navodne korupcije u okviru šeme. U međuvremenu, nakon izveštaja Al-Jazeere o korupciji i kriminalu, kiparska vlada najavila je da će njihov program pasoša, koji je ostrvskoj državi doneo oko 7 milijardi evra, biti ukinut. Upitan da reaguje na najavu EU, malteški premijer Robert Abela rekao je novinarima: „Branićemo Maltu. Da nije bilo doprinosa iz tog programa, verovatno ne bismo mogli da predstavimo budžet ove razmere. ”\nIrska: Dolazak do privlačnog pasoša\nIndependent piše o raširenoj korupciji u programima zlatnih pasoša. Kipar kaže da će svoj program završiti od 1. novembra, iako Komisija napominje da zemlja planira da obradi trenutne prijave. Kiparska šema uvedena je nakon finansijske krize iz 2013. godine koja je zemlju dovela do ruba bankrota i prisilila je da prihvati program finansijskog spasavanja kreditora. Stranim investitorima izdato je oko 4.000 kiparskih pasoša, od kojih mnoge privlači mogućnost da im se automatski odobri pristup celoj Evropskoj uniji. Na Malti je taj program bio među temama o kojima je izveštavala istraživačka novinarka Dafne Karuana Galicija pre nego što ju je ubila automobil-bomba 2017. Nadzorni organ za borbu protiv korupcije Transparency International pozdravio je odluku Komisije, rekavši da je šema služila „korumpiranim interesima, a ne opštem dobru. ”\nKipar: Čitanje kiparskog zakona\nUprkos određenim uveravanjima u suprotno, Evropska komisija i dalje je sumnjičava po pitanju ukidanja šeme zlatnih pasoša za Kipar i Maltu, izveštava O Phileleftheros. Portparol Komisije Kristijan Vigand primećuje da, iako se Kipar obavezao na uklanjanje, „Malta […] namerava da proširi program … Šeme su trenutno na snazi u obe države članice i mogle bi da budu zamenjene sličnim šemama ulaganja.“ Vigand, međutim, nije komentarisao zašto je tim postupcima za kršenje zakona trebalo toliko dugo da se pojave, niti zašto druge države članice sa sličnim programima nisu meta. Ako ova i druga pitanja ostanu bez odgovora, O Fileleftheros sugeriše da je jedno sigurno: sada kada su kiparske šeme zlatnih pasoša stigle na naslovnice, investitori se ozbiljno obeshrabruju da posluju na ostrvu.\nBelgija: Livin’ la visa loca\nThe Brussels Times pominje i nekoliko država članica uključenih u sumnjive programe izdavanja pasoša. Osim pokretanja prekršajnih postupaka protiv Malte i Kipra, Komisija se takođe obraća Bugarskoj, kako bi istakla svoju zabrinutost u vezi sa šemom davanja državljanstva investitorima i zatražila dodatne detalje. Studija iz 2018. godine pokazala je da su u jednom ili drugom obliku Austrija, Belgija, Bugarska, Kipar, Francuska, Grčka, Mađarska, Irska, Letonija, Litvanija, Malta, Portugal, Ujedinjeno Kraljevstvo i zemlja kandidat Crna Gora ponudile Zlatnu vizu investitorima sa investicijama u rasponu od 250.000 do 10 miliona eura. Stoga su nedavni pravni događaji “važan i zakasneli korak u borbi protiv pranja novca i korupcije u Evropi”, komentarisao je poslanik Evropskog parlamenta Sven Giegold (Zeleni / EFA). Evropski parlament juče je održao raspravu o ‘Ozbiljnim bezbednosnim pretnjama prodajom EU pasoša i viza kriminalcima.’ Parlament je zatražio zabranu prodaje komercijalnog državljanstva širom Evrope.\nBy premins| 2020-10-23T10:08:22+01:00\tOctober 23rd, 2020|Categories: Vesti|Tags: Evropske vesti|Comments Off on EVROPSKE VESTI: Zlatni pasoši


RTCG - Radio Televizija Crne Gore - Nacionalni javni servis :: Hronika :: DF: Moguće da ljeto provedemo u Skupštini\nZBOG KAZNE KNEŽEVIĆU 29. 07. 2018. 17:30 >> 21:59 16\nZBOG KAZNE KNEŽEVIĆU\nDF: Moguće da ljeto provedemo u Skupštini\nPredsjedništvo Demokratskog fronta (DF) predaće sjutra u 11 sati žalbu Apelacionom sudu, povodom odluke Višeg suda da njihovog kolegu, Milana Kneževića kazni sa dva mjeseca zatvora. Iz tog političkog saveza su saopštili da je moguće da njihov poslanički klub godišnji odmor provede u Skupštini.\nVijeće Višeg suda u Podgorici ranije je prihvatilo žalbu Specijalnog državnog tužilaštva (SDT) i potvrdilo kaznu do dva mjeseca zatvora za Kneževića zbog odbijanja da dostavi podatke o sudiji koji mu je, kako je tvrdio, ponudio da mu za deset hiljada eura ukine presudu zbog napada na policajca 2015. godine.\nIz DF-a je saopšteno da će osim žalbe, Apelacionom sudu predati i dopis kojim su svi poslanici te partije posvjedočili da su izgovorili isto što i Milan Knežević.\n„Od odnosa sudova, kojima se povodom tog problema obratila Skupština Crne Gore, zavisiće i naši budući potezi“, navodi se u saopštenju DF-a.\nIz te partije su kazali da se može desiti da poslanički klub godišnji odmor provede u Skupštini Crne Gore.\n„Gdje bi se zajedno sa kolegama Kneževićem i Nebojšom Medojevićem branili od državnog terora, protivustavnih i protivzakonskih napada koje u ime crnogorskog režima sprovodi pravosuđe“, kaže se u saopštenju.\n"Bošković uvodi komandnu odgovornost u preuzimanju krivice"\n"Tehničkom vladom do fer izbora"\n07. 02. 2019. 6


Kinezima još šest hektara u Kragujevcu- posao za 290 radnika! – UCENTAR\nGradsko veće na sednici održanoj juče utvrdilo je Predlog odluke o pristupanju proširenju „Slobodne zone Šumadija“ i uputilo Skupštini grada Kragujevca, na razmatranje i odlučivanje proširenja “Slobodne zone Šumadija” za 6,10 hektara.\nOdluka je doneta na osnovu zahteva kompanije „STR KARRA“ iz Beograda koja priprema proizvodne kapacitete za kompanije „Yanfeng Seating“ doo i „Shenchi Automotive Parts“ doo, za proizvodnju dodatne opreme za motorna vozila.\nInvesticije ovih kompanija iznose preko 35 miliona evra, a planira se da se u novoj fabrici zaposli 290 radnika u prvim godinama poslovanja. Ukoliko odbornici Skupštine grada prihvate predlog za proširenje, on će biti upućen Vladi Republike Srbije na saglasnost.\nima za cilj unapređenje privrednog i ekonomskog razvoja grada Kragujevca i regiona, kroz poslovanje privrednih subjekata – korisnika Slobodne zone.


Luksuzno izdanje magazina "Hello! Travel: Vojvodina" promovisano u Muzeju savremene umetnosti Vojvodine : Nadlanu.com\nLuksuzno izdanje magazina "Hello! Travel: Vojvodina" promovisano u Muzeju savremene umetnosti Vojvodine\nObjavljeno 29. mar 2018. / 16:33:06\nSvi učesnici panel diskusije složili su se da je intersektorska saradnja među subjektima koji utiču na kreiranje turističke ponude u Novom Sadu, ali i u Vojvodini od ključne važnosti.\nIvan Đoković, potpredsednik Vlade Vojvodine istakao je da je luksuzno dvojezično izdanje magazina „Hello! Travel: Vojvodina“ istorijska edicija jer je prvi put neko sistematizovao socijalne, materijalne i nematerijalne vrednosti u Vojvodini i dodao:\n„Nema turizma ukoliko se gosti ne osećaju bezbedno. Mi treba da promovišemo priču o Vojvodini i o Srbiji u očima svih onih koji o nama još uvek imaju negativno mišljenje. Vojvodina svo bakino srebro koje je iskopala iz nekog podruma treba da plasira na tržište“, rekao je Đoković i dodao da će Vlada Vojvodine sledeće nedelje usvojiti strategiju razvoja turizma.\nŽikica Milošević, glavni urednik magazina kazao je da je u turističkom smislu pred Vojvodinom mnogo posla:\n„Ništa ne znači zaljubljenost u neki predeo ako nema dobre infrastrukture, ako nema povoljnih avio karata, ako nema jeftinih hostela i najvažnije dobrog marketinga“, zaključio je Milošević.\nNa promociji je rečeno da je saradnja Vojvodine i Srbije sa jevrejskom zajednicom na visokom nivou. Branislav Knežević direktor Turističke organizacije Novog Sada, istakao je da je Novosadska sinagoga uvek otvorena i da jevrejski turisti upravo zbog te činjenice rado dolaze u glavni grad pokrajine, ali da sa ostalima to i nije toliko uspešno i dodao da je Novom Sadu neophodno više sadržaja na Dunavu.\nPredstavnici poznatih hotela i restorana u „Srpskoj Atini“, Ivona Borojević iz hotela "Prezident" i Karmen Krivokapić restoran "Arhiv", naglasili su da je u ugostiteljstvu, kao jednoj od najvažnijih grana turizma neophodno usredsrediti se na ono što je nacionalno, izvorno naše i što stranci samo ovde imaju priliku da probaju i osete. Takvim pristupom će se u inostranstvu obezbediti dobra promocija gastro i smeštajnih kapaciteta ove regije.\nTijana Palkovljević, upravnica Galerije Matice srpske i predsednica UO Fondacije NS 2021, složila se da se i institucije kulture moraju više zalagati za brendiranje naših slikara i pisaca.\n„Ne možemo biti prepoznatljivi u svetu ako priredimo izložbu Vorhola. Mi treba da ističemo heroje naše nacije“, objasnila je Palkovljević.\nRadovan Jokić, direktor Muzeja savremene umetnosti Vojvodine posebno je naglasio da je za ostvarivanje rezultata potreban kontinuitet u tri ključna segmenta: kvalitetu, vidljivosti i uslužnosti.\nPanelisti su u nekoliko navrata istakli kako je turizam ozbiljna nauka te joj se zbog toga ne može pristupati laički.\nUpravo iz tih razloga Robert Čoban predsednik Color Press Grupe, izdavač magazina i moderator panela, najavio je da se veoma studiozno priprema realizacija novih turističkih tura.\n„U planu je tura Bela Rusija, arhitektonska tura, Novi Sad u srpskoj istoriji i mnoge druge kojima imamo šta da pokažemo“, zaključio je Čoban.\nOno oko čega su se panelisti složili je upravo i ideja koja stoji iza čitavog projekta „Hello!Travel: Vojvodina“, a to je zajednička saradnja i promocija prirodnih i turističkih lepota, istorije, tradicije, kulture, gastronomije, ali i multikulturalnosti Vojvodine što su svakako odlični turistički potencijali.\nAutor: Tanja Mitić\nhello travel vojvodinanovi sadpromocija\nRANO JE ZA JOŠ JEDNO UNUČE: Branka Lazić iskreno o ljubavi…


Sportski savez Beograda – Page 223\nVESLANJE Srpski dubl skul je sa odličnom ocenom položio prvi test na Evropskom prvenstvu za seniore do 23 godine, koje je u subotu, 1. septembra 2018, počelo u Brestu. Igor Đerić i Dušan Slavnić su u prvoj grupi kvalifikacija s vremenom 6:23.66 zauzeli drugo mesto i\nBOKS U organizaciji Bokserskog saveza Srbije na Zlatiboru je organizovana Letnja škola boksa za mlađe kategorije, koju su činile dve grupe po sedam dana i ukupnim brojem polaznika - 200. Program Letnje škole boksa u prelepom srpskom parku prirode vodio je Dragan Vasiljević - predsednik Trenerske\nVATERPOLO Srpske juniorke su jedinom pobedom na Svetskom prvenstvu osvojile 15.mesto. Argentina nije bila ravnopravan rival, srpske igračice su u devet ujutru pružile korektnu partiju, uz dosta postignutih golova. Odlično je igrala Ana Miližević,strelac pet pogodaka, koja je proglašena za MVP utakmice. Sve vreme je branila Nikolina\nU IŠČEKIVANJU STARTA U ČANGVONU\nSTRELJAŠTVO Svetsko prvenstvo u južnokorejskom Čangvonu danas je zvanično počelo, dolaskom delegacija. Prvi dan uglavnom protiče u uobičajenim aktivnostima, poslednjim pripremama, a mnoge selekcije su ranije tokom sedmice doputovale u Čangvon. Međutim, prvi dan 52. šampionata planete je, ipak, bio poseban. U Čangvon su stigli reprezentativci\nVAZDUHOPLOVSTVO Predstojećeg vikenda piloti paraglajdera koji se takmiče u disciplini precizno sletanje okupiće se na obroncima Zlatibora, gde će se održati međunarodno takmičenje „Zlatibor kup“, ujedno i 3. kolo Lige Srbije u paraglajdingu. Organizator Paraglajding klub „Cirus“ sa Zlatibora ugostiće oko 30 takmičara, koji će poletati sa\nFUDBAL U „Grimaldi forumu” u Monaku danas od 18 časova, fudbaleri Crvene zvezde dobiće rivale u grupnoj fazi – Lige šampiona. Sinoć, u dramatičnom revanšu doigravanja, protiv Salcburga u Austriji, srpski prvaci su se uzdigli od 0:2 do konačnih 2:2 (poluvreme 1:0 za rivala, prvi meč\nPrevious 1 … 222 223 224 … 354 Next


Ministar unutrašnjih poslova Nebojša Stefanović izjavio je danas na sednici skupštinskog Odbora za odbranu i unutrašnje poslove da je u prvih šest meseci oduzeto trostruko više narkotika u odnosu na isti period lane.\nJedna od zaplena\nStefanović je precizirao da je u pomenutom periodu oduzeto 2.135 kilograma narkotika i 274.648 opojnih droga, što je, kaže, trostruko više u odnosu na period januar-jun 2016.\nGovoreći o brobi protiv korupcije, on je istakao da je otkriveno 876 krivičnih dela, a uglavnom je bilo zloupotreba službenog položaja, davanje i primanje mita.\nStefanović je naveo da su podnete 504 krivične prijave u vezi sa tim.\nPredstavljajući šestomesečni izveštaj, Stefanović je rekao da je smanjen broj teških ubistava sa 24 na 20, kao i nanošenje teških telesnih povreda.\nU tom periodu je bilo 3.253 nasilja u porodici sto je za oko 15 odsto više u odnosu na prvih šest meseci 2016.\nKaže da su otkrivena 373 krivična dela koja su iz oblasti visokotehnološkog kriminala, dodajući da je bilo zloupotreba platnih kartica, ali i druga dela.\nU tom smislu potrebna je obuka i pomoć kako bi policija bila efikasnija.\nJavni red i mir je očuvan u pored velikog broja održanih manifestacija, rekao je Stefanović i dodao da je stanje bezbednosti u pograničnom području stabilno, te da su podnete prekršajne prijave protiv više od 600 lica, a najviše ih je iz Avganistana i Pakistana.\nTakođe, naveo je smanjen broj saobraćajnih nezgoda sa nastradalim licima, i to za oko 1,6 odsto.\nStefanović na konstitutivnoj sednici Nacionalnog saveta za sprečavanje negativnih pojava u sportu\nStefanović: "Smrt Milana Rmuša, nenadoknadiv gubitak za MUP"\nStefanović: Biće još smena u niškoj policiji zbog nerešenih slučajeva paljenja automobila\nStefanović posetio porodicu Skarep i razgovarao sa njima\nLaki Mnogim policajcima nedostaje osnovna obuka ihz ,,Bontona".\nSexy shop Molim vas, kupite policiji nove lisice. Ne mogu više da ih popravljam i preprodajem :)\nTanja Droga je smrt , bavite se sportom.\nLina Od koga si to uzeo, od ovih svojih policajaca dilera?


Dok traje kontrola PU nisu moguće promene u statusu firme - Računovodstvo AKTIVA sistem\nDok traje kontrola PU nisu moguće promene u statusu firme\nPovećava se broj rukovodilaca sa zabranom ili ograničenjem u poslovanju i raspolaganju novcem. Na “crnoj listi” loših firmi u Srbiji trenutno je 271 preduzeće.\nToliko ih je upisano u centralnu evidenciju Agencije za privredne registre i njihovim direktorima privremeno su ograničena prava – od preregistracije firme, pa do raspolaganja novcem, već u zavisnosti od sankcije zbog koje su se i našli u ovom registru, pišu Večernje novosti.\nIpak, iako se očekivalo da će novi registar takozvanih privremenih ograničenja prava da se napuni firmama koje krše propise, većina registrovanih se na ovom spisku nije našla zbog sudskih rešenja i presuda već zbog sprovođenja poreskih kontrola.\nKada poreznici uđu u preduzeće, firmi su za vreme trajanja te kontrole zakonom zabranjene sve statusne promene: od brisanja iz registra, pa do menjanja podataka o osnivačima.\nOvaj član Zakona o poreskom postupku i poreskoj administraciji važio je i pre nego što je novi registar uspostavljen, pa je APR i ranije odbijao da registruje ovu vrstu promena kod firmi za koje je imao obaveštenje da je u poreskoj kontroli. Suština je što su sada ovi podaci javni. Međutim, to i dalje ne znači da će sva preduzeća, za vreme trajanja poreskih kontrola, biti upisana u ovaj registar.\n“Agencija za privredne registre ne može obrisati privredni subjekat iz registra, niti registrovati statusne promene i vršiti promene podataka koji se odnose na osnivača, odnosno člana, naziv, sedište, ulog i oblik organizovanja u periodu od dobijanja obaveštenja Poreske uprave da će se kod privrednog subjekta vršiti poreska kontrola do dobijanja obaveštenja da je poreska kontrola završena”, ističu u APR.\nOvo, praktično, znači da samo od ažurnosti poreskih vlasti zavisi da li će se neka preduzeća naći u centralnoj evidenciji privremenih ograničenja prava. Tako su prvo “nastradali” Kragujevčani: njihova 72 preduzeća našla su se u ovom registru po osnovu obaveštenja lokalne poreske uprave iz ovog grada. PU Kragujevac je, naime, obavestila APR da će se kod određenih preduzeća obaviti poreska kontrola.\nTo je bio osnov za upisivanje ovih firmi u registar, dok će “skidanje zabrane” uslediti kada ista lokalna poreska uprava obavesti APR da je kontrola završena. Sve upise i brisanja iz novog registra APR radi na osnovu rešenja, presuda i obaveštenja sudova i nadležnih upravnih organa. Tako su i pojedine kragujevačke firme, od pomenute 72, već brisane iz registra na osnovu obaveštenja kragujevačkih poreznika.\nRegistar privremenih ograničenja prava u startu je bio mnogo ambicioznije zamišljen, ali nacrt zakona koji je predviđao upis direktora koji su firme namerno gurnuli u stečaj nije preživeo javnu raspravu. Takođe, bila je predviđena “crna lista direktora” koji su firme uveli u blokadu računa, iz koje ne mogu da izađu 120 dana u kontinuitetu. Ni ova stavka nije uvrštena u konačnu verziju zakona koji je usvojen. Osnov da bi se u ovaj registar upisali podaci neke firme su izrečene krivične, prekršajne ili upravne sankcije, od strane privrednih, prekršajnih i drugih sudova, zatim Poreske uprave, nadležnih inspekcija, ministarstava.\nNa “crnoj listi” 271 firma iz Srbije


HR konferencija 2014 - UDEKOM BALKAN\nPublikujte radove u časopisima indeksiranim na\nSCI listama sa lakoćom\nRADIONICA O METODOLOGIJI PISANJA NAUČNOISTRAŽIVAČKIH RADOVA\nMaj 2018. g\nHR konferencija 2014 bila je namenjena svima koji se bave HR menadžmentom i poslovnom strategijom - u nauci i u struci. Program je bio posebno dizajniran za: HR direktore, rukovodioce kompezacija i beneficija, rukovodioce obuke i razvoja, specijaliste za zapošljavanje, rukovodioce zaštite i bezbednosti zdravlja na radu, rukovodioce i specijaliste za društveno odgovorno poslovanje i mnoge druge.\nKonferencija je kreirana sa ciljem da postane ključna manifestacija za HR profesionalce u regionu, tj. sve one koji žele da se upoznaju sa poslednjim dostignućima i najnovijim trendovima u oblasti menadžmenta ljudskih resursa. Jedinstveni program konferencije kombinovao je prezentacije najnovijih naučnih dostignuća u ovoj oblasti, interaktivne diskusije, radionice i druge vidove interpersonalne razmene iskustava. Pored niza zanimljivih predavanja, prezentacija i panela koji su bili dostupni posetiocima, HR konferencija je bila idealna prilika za razmenu iskustava. Samo neke od tema konferencije bile su: borba protiv stresa, etika i HR, međuzavisnost marketinga i HR, uticaj stila liderstva na upravljanje ljudskim resursima, uticaj stečaja na zaposlene, IT/internet i HR i sl.


Vesti online / Vesti / Svet / Tramp ipak veruje "finim" obaveštajcima a ne Putinu?\nPredsednik SAD Donald Tramp pokušao je danas da razjasni konfuziju u vezi sa tim da li je prihvatio negiranje mešanja u prošlogodišnje američke predsedničke izbore, koje mu je u subotu izneo predsednik Rusije Vladimir Putin, prenosi "Rojters".\nTramp na strani obaveštajaca\nRojters navodi da se na konferenciji za medije u Vijetnamu Tramp distancirao od jučerašnjih komentara kojima je sugerisao da veruje Putinu, zbog čega su usledile kritike iz SAD čije su obaveštajne agencije odavno zaključile da se Rusija mešala u izbore zahvaljujući kojima je Tramp ušao u Belu kuću.\n- Kada je reč o tome da li je verujem ili ne, ja sam na strani naših agencija, posebno u sadašnjem sastavu. Pošto ih sada vode fini ljudi, veoma verujem našim obaveštajnim agencijama - rekao je Tramp nakon sastanka sa vijetnamskim predsednikom Tran Đaj Kvangom.\nTramp je juče, prilikom dolaska u vijetnamsku prestonicu Hanoj nakon završetka samita Azijsko-pacifičke ekonomske saradnje (APEK) u tamošnjem letovalištu Da Nang, izjavio da ima dobar odnos sa ruskim predsednikom Putinom za kojeg je rekao da se "uvredio zbog optužbi za mešanje u predsedničke izbore u SAD", prenosi Rojters.\nPredsednik SAD je rekao da je Putin ponovio da se nije mešao u prošlogodišnje američke predsedničke izbore.


Nastavljeno suđenje Šaranoviću, saslušana udovica ubijenog advokata Zreleca - Infobrif\nNastavljeno suđenje Šaranoviću, saslušana udovica ubijenog advokata Zreleca\nObjavljeno 8.04.2019. u 16:37 poslednja izmena 8.04.2019. u 16:39\nBEOGRAD – U Višem sudu u Beogradu danas je saslušanjem udovice ubijenog advokata Vladimira Zreleca , Anje Zrelec, nastavljeno suđenje Vladimiru Šaranoviću optuženog da je ubio Zreleca 1. decembra 2015. godine na Vračaru.\nOna je pred sudom detaljno govorila o pretnjama koje su pre ubistva stizale od, sada pokojnog, crnogorskog kriminalca Slobodana Šaranovića, kojem je Zrelec bio dugogodišnji advokat.\nVladimir i Slobodan Šaranović su dalji rođaci.\nZrelec je godinama zastupao braću Branislava i Slobodana Šaranovića iz Crne Gore, osnivao i vodio njihove firme. Braća Šaranović su držali kockarnice i menjačnice i u Beogradu.\nBeogradski advokat Zrelec ubijen je 1. decembra 2015. godine. Za ubistvo je optužen Vladimir Šaranović, dalji rodak Slobodana Šaranovića.\nMediji pišu da se u dokazima ovog predmeta nalazi i pismo za koje je Zrelec rekao „da se da policiji ukoliko mu se nešto dogodi“, a koje je napisao Šaranović.\nUbijeni Ognjanović bio advokat-krivičar, evo koga je sve zastupao\nNjegova supruga, takođe optužena zbog marihuane negirala je krivično delo za koje se tereti – neovlašćena proizvodnja i stavljanje u promet opojnih droga.\nZvizdić: Ako Evropa nastavi da zatvara granice za migrante i BiH će zatvarati granicu sa Srbijom


Sadrzaji za nastavu – Page 5 – Informatika sa tehnikom\nVII - Ostali sadržaji October 24, 2010\nMašine za zemljane radove – video\nMAŠINE ZA ZEMLJANE RADOVE – MAŠINE ZA ISKOP I UTOVAR MATERIJALA Ovo je video zapis građevinskih mašina prezentovanih na Sajmu građevinarstva u Budvi. Video zapis možete direktno da pokrenete i na taj način nema potrebe…\nVII - Ostali sadržaji October 23, 2010\nMašine za nabijanje terena (valjci) – video\nMAŠINE ZA ZEMLJANE RADOVE – MAŠINE ZA NABIJANJE TERENA Ovo je video zapis građevinskih mašina prezentovanih na Sajmu građevinarstva u Budvi. Video zapis možete direktno da pokrenete i na taj način nema potrebe da vršite…\nVII - Ostali sadržaji October 22, 2010\nMAŠINE ZA ZEMLJANE RADOVE – MAŠINE ZA DIZANJE TERENA Ovo je video zapis građevinskih mašina prezentovanih na Sajmu građevinarstva u Budvi. Video zapis možete direktno da pokrenete i na taj način nema potrebe da vršite…\nVII - Ostali sadržaji October 21, 2010\nMAŠINE ZA ZEMLJANE RADOVE – MAŠINE ZA PRIPREMU I TRANSPORT BETONA Ovo je video zapis građevinskih mašina prezentovanih na Sajmu građevinarstva u Budvi. Video zapis možete direktno da pokrenete i na taj način nema potrebe…\nVII - Ostali sadržaji October 20, 2010\nMAŠINE ZA ZEMLJANE RADOVE – PUMPA ZA BETON Ovo je video zapis građevinskih mašina prezentovanih na Sajmu građevinarstva u Budvi. Video zapis možete direktno da pokrenete i na taj način nema potrebe da vršite bilo…\nVII - Ostali sadržaji October 19, 2010\nMAŠINE ZA PRIPREMU AGREGATA, SKIDANJE HABAJUĆEG ASFALTNOG SLOJA I POLAGANJE ASFALTNIH SLOJEVA Ovo je video zapis građevinskih mašina prezentovanih na Sajmu građevinarstva u Budvi. Video zapis možete direktno da pokrenete i na taj način nema…\nVII - Ostali sadržaji October 18, 2010\nPLOČE ZA NABIJANJE TLA, MALI PIKAMER I MALI ROVOKOPAČ Ovo je video zapis građevinskih mašina prezentovanih na Sajmu građevinarstva u Budvi. Video zapis možete direktno da pokrenete i na taj način nema potrebe da vršite…\nVII - Ostali sadržaji October 2, 2010\nFOTOGRAFIJE GRAĐEVINSKIH MAŠINA Na Sajmu građevinarstva u Budvi snimili smo većinu građevinskih mašina o kojima se govori u oblasti građevinarstva u sedmom razredu.


Srbija očekuje zaključke i smerinice EU o programima ekonomskih reformi - European Western Balkans\nAutor EWB 22. 05. 2017. 23. 05. 2017.\nBEOGRAD – Uoči sutrašnjeg sastanka ministara zemalja članica EU koji će raspravljati o programima ekonomskih reformi šest zemalja Zapadnog Balkana i Turske, EU info centar organizovao je razgovor novinara ekonomskih rubrika medija sa šeficom sektora za evropske integracije u Delegaciji EU u Srbiji Radicom Nusdorfer.\nSve zemlje kandidati i potencijalni kandidati od 2015. podnose godišnje programe ekonomskih reformi. Ovi programi sadrže srednjoročne makroekonomske projekcije (uključujući rast BDP-a, inflaciju, trgovinske bilanse i tokove kapitala), budžetske planove za naredne tri godine i program strukturnih reformi. Program strukturnih reformi obuhvata reforme čiji je cilj podsticanje konkurentnosti i poboljšanje uslova za rast i zapošljavanje.\nNa sutrašnjem sastanku u Briselu razmotriće se izveštaji koje su zemlje u procesu proširenja podnele u 2017, kao treći godišnji program ekonomskih reformi za period od 2017. do 2019. Procenu programa su napravile Evropska komisija i Evropska centralna banka. Na osnovu ovih procena, svih sedam partnera u procesu proširenja i EU će 23. maja na ministarskom sastanku usvojili zajedničke zaključke i pojedinačne smernice za svaku zemlju, o čemu je Nusdorfer razgovarala sa novinarima iz beogradskih redakcija.\nDelegacija Evropske unije u Republici SrbijiEU info centarRadica NusdorferZapadni Balkan


Budžet institucija BiH usvaja se šest mjeseci poslije od održavanja izbora\nBudžet institucija BiH bilježi znatno vecu stopu rasta na plate i troškove zaposlenih u odnosu na stopu izdvajanja za rješavanje zahtjeva iz Gradanske platforme.\nMonitoring tim sastavljen od eksperata iz organizacija ALDI Goražde i Transparency International Bosna i Hercegovina (TI BiH), u saradnji sa Centrima Civilnih Inicijativa, danas je dostavio zastupnicima u Parlamentarnoj skupštini BiH nalaze i preporuke na osnovu izvršene analize uskladenosti nacrta budžeta institucija BIH sa zahtjevima iz Gradanske platforme. U okviru sveobuhvatnog procesa monitoringa, kao poseban segment provodi se monitoring procesa planiranja javnih rashoda budžetskih i vanbudžetskih institucija na nivou Bosne i Hercegovine, entiteta i kantona u Federaciji BiH sa ciljem utvrdivanja objektivnih informacija o tome kako i na koji nacin novoizabrani predstavnici vlasti, prilikom donošenja odluka o budžetima uzimaju u obzir prioritete definisane u Gradanskoj platformi.\nNa šestoj sjednici Predstavnickog doma Parlamentarne skupštine Bosne i Hercegovine održanoj 29. marta 2007. godine, šest mjeseci poslije održavanja izbora prezentiran je prijedlog budžeta institucija BiH za 2007. godinu koji je predložen u ukupnom iznosu od 1.013.709.461 KM. Budžet institucija BiH je veci u odnosu na 2006. godinu za 59,1 milona KM. Najveci rast rashoda zabilježen je za funkcije javne administracije, koji su za 2007. godinu planirani u iznosu od 630,8 miliona KM i u odnosu na 2006. godinu za ove rashode planirano je povećanje od 62,5 miliona KM (povecanje od 11 %).\nGeneralni zaključak analize je da je došlo do značajnog povećanja sredstva koje stoje na raspolaganju institucijama Bosne i Hercegovine, a koja mogu biti upotrijebljena za rješavanje i/ili iniciranje rješavanja najznačajnijih problema sa kojima se suočavaju građani Bosne i Hercegovine. Međutim, očigledan je nesrazmjer između rasta izdvajanja na plate i troškove zaposlenih (povećanje čak za 46,8 miliona KM), i rasta izdvajanja sredstava namijenjenih rješavanju zahtjeva iz Gradanske platforme (iznos povećan za svega 1,4 KM).\nIako su Institucije Bosne i Hercegovine zbog svog ustavnog položaja i nadležnosti, ograničene u planiranju i implementaciji socio-ekonomskih politika koje su uvrštene u građansku platformu, može se zaključiti da trenutni proces razvoja kapaciteta institucija Bosne i Hercegovine ne utiče u značajnoj mjeri na unaprijeđenje kapaciteta institucija BiH za rješavanje problema koji su identifikovani u Građanskoj platformi .\nImajući u vidu da se budžet institucija BiH povećao za 59,1 milion KM u odnosu na 2006. godinu, odnosno za 432,3 miliona KM u odnosu na 2005. godinu, utvrđeno je da su izdvajanja za socio-ekonomske politike iz Građanske platforme učestvovale u ukupnom povećanju budžeta u skoro zanemarivom obimu (svega 2,4 procenta u odnosu na budžet iz 2006. godine, odnosno sa svega 1 procenat u odnosu na budžet iz 2005. godine).\nUkupan udio izdvajanja na socio-ekonomske politike ostaje i dalje na izuzetno niskom nivou, u iznosu od 18,0 miliona KM, što je povećanje od svega 1,4 miliona KM od iznosa ovih rashoda u 2006. godini, te za 4,3 miliona KM u odnosu na ostvarene rashode za ove namjene u 2005. godini


Forum u Bratislavi / Foto: FoNet/TV FoNet\nUkinite takse i spremni smo da odmah nastavimo dijalog, poručio je juče predsednik Srbije Aleksandar Vučić, obraćajući se predsedniku Kosova Hašimu Tačiju tokom panela u okviru konferencije GLOBSEC u Bratislavi, dok je kosovski predsednik predočio da ne može biti dijaloga ukoliko ga Srbija uslovljava.\nVučić je istakao da se zbog taksi gubi novac i da je to novac srpskih građana, napominjući da su takse protivne CEFTA sporazumu. Tači je izjavio da ne može biti dijaloga ukoliko postoji uslovljavanje tog procesa, kao što, kako je ocenio, Srbija trenutno radi. On je naveo da Kosovo svojim merama, poput taksi, odgovara na “agresivno” ponašanje Srbije, koja blokira članstvo Kosova u UNESKO i Interpolu. Tači se nada da će na samitu u Parizu biti postignut dogovor i da će biti ostvaren pozitivan preokret. On veruje da rešenje može da bude postignuto tokom ove godine i smatra da bi ono trebalo da bude konačno. Pitanja panelistima postavila je i nekadašnja visoka predstavnica EU za spoljnu politiku i bezbednost Ketrin Ešton, koja je, prenosi “Fonet”, odala priznanje Tačiju i Vučiću za Briselski sporazum, koji je postignut 2013. godine. “Slama mi srce kada vidim dokle smo došli, jer smo znali da će posle prvog, svaki naredni sporazum biti sve teži”, rekla je Ešton. Neka od pitanja koja su postavljana su se ticala primene Briselskog sporazuma, uloge Rusije na Balkanu i buduće uloge visoke predstavnice EU. Tači je predočio da je Briselski sporazum iz 2013. godine imao izuzetan efekat na odnose Srbije i Kosova, jer su integrisani teritorija, pravosuđe, policija i uspostavljena je sloboda kretanja. “Dobili smo multietničku policiju i carinu uz granicu Srbije i Kosova i sklonili smo barikade koje se bile na severu. Imali smo prvi put izbore na kojima je učestvovala srpska zajednica i izuzetno cenim ulogu predsednika Vučića koji je posetio Srbe i ohrabrio ih da učestvuju na izborima. Ima i drugih stvari koje treba primeniti, Kosovo treba da primeni sporazum o Zajednici srpskih opština u skladu sa kosovskim Ustavom i zakonima, ali nažalost Srpska lista nije dozvolila da političari sa Kosova budu deo procesa izrade statuta ZSO”, naveo je Tači. Prema njegovim rečima, Srbija mora da radi na primeni dela o energetici i integrisanom upravljanju granicama. “Građani Kosova žele dijalog i sporazum sa Srbijom jer će to ojačati državu, integraciju i omogućiti bolju ekonomiju”, rekao je Tači i napomenuo da o pitanju dijaloga sa Srbijom postoji funkcionalno jedinstvo vlasti i formiran je u parlamentu i pregovarački tim. Vučić je, odgovarajući na pitanje o ulozi Rusije, rekao da Srbija ima dobre odnose sa tom zemljom i nastaviće da ih održava. “Mi smo na evropskom putu i to kažem svaki put kada se sretnem sa Vladimirom Putinom. Srbija je nezavisna zemlja na evropskom putu koja će održati dobre odnose sa Rusijom”, kazao je Vučić. Govoreći o Tačijevom izlaganju o primeni sporazuma iz Brisela, Vučić je pokazao taj sporazum i naglasio da je Srbija ispunila sve svoje obaveze, dok Priština nije uradila jedinu stvar koju je trebalo – formirala ZSO. “Spreman sam da nastavim dijalog sa Tačijem, sa kime god hoće. Nema nikog u ovoj prostoriji, pa čak ni Hašim ne može da kaže da ima nešto što nismo ispunili”, rekao je Vučić. Tači je tada ponovio da Srbija nije primenila sporazum o energetici i o integrisanom upravljanju granicama, a sprečila je i otvaranje mosta u Mitrovici, dok je, kako je napomenuo, Priština samo delimično odgovorna zbog neformiranja ZSO. Vučić mu je replicirao da u Briselskom sporazumu nema ni reči o mostu u Mitrovici, dok je u jednoj rečenici napisano da će se razgovori o sporazumu o energetici i granicama intenzivirati. “Nadam se da će nam i današnja diskusija pomoći da održimo mir i nastavimo da radimo više u budućnosti u pokušaju da dodemo da rešenja naših problema”, ocenio je Vučić.\nS druge strane, crnogorski predsednik Milo Đukanović kazao je da se rešenje Kosova i Srbije treba da bude kompromisno, uz uzajamno poštovanje interesa, ali da je pre toga “važno da se rešenje treba pronaći sada i da ono treba da bude u skladu sa realnošću i onoga što se desilo u međuvremenu”. Đukanović je, prenosi Radio Slobodna Evropa, takođe rekao da sama činjenica da je Vučić za stolom, znači da je zainteresovan da razgovara o dugoročnom rešenju Srbije i Kosova.\nPoverenik: MUP da objavi zapisnik Babićeve nesrećeFAKAT: O Rezoluciji 1244 i porukama Tačiju na srpskom jeziku


Ðurić o odnosima Srbije i SAD “Temelj našeg budućeg napretka, razvoja i stabilnosti” - Srpskainfo\nÐurić je podsjetio da se ovaj dan obilježava u znak sjećanja na 15. februar 1835. kada je Srbija usvojila prvi moderan, liberalan ustav, ali je podsjetio i na početak Prvog srpskog ustanka, koji je, kako je rekao, bio srpska revolucija.\nIstakao je da je Srbija bila među prvim zemljama koje su odbacile feudalizam, a da je danas, 217 godina kasnije moderna i demokratska zemlja, koja teži da bude lider u ekonomskom razvoju, demokratskim reformama i povezivanju u regionu i dijelu svijeta u kojem se nalazi.\nPodsjetio je i da se ove godine obilježava 140. godišnjca uspostavljanja diplomatskih odnosa Srbije i SAD.\nCvijanovićeva reagovala na Izetbegovićevu izjavu “Sve žrtve rata zaslužuju jednak tretman”\n– Mi sada imamo odgovornost da ispunimo očekivanja i snove predaka, da čuvamo odnose koji su bili tako dragoceni za razvoj i napredak našeg regiona, ali i postizanje zajedničkih ciljeva Srbije i SAD – rekao je Ðurić.\nUkazao je na to da su Srbi i Amerikanci bili saveznici i partneri u oba svketska rata.\nPrema njegovim riječima, ne treba zaboraviti da je Srbija u Prvom svjetskom ratu, boreći se za slobodu, izgubila jednu trećinu stanovništva, a da su se u Drugom svjetskom ratu, suprotstavljajući se nacizmu, Srbija i SAD zajedno borili svim snagama.\nIstakao je da u svom mandatu želi da ispriča priču o prijateljstvu i uspkehu, uputivši na kraju pozdrav: “Živela Srbija, živela Amerika!”\nZamjenik pomoćnika američkog državnog sekretara za evropske i evroazijske poslove Metju Palmer takođe je podsjetio da se ove godine obilježava 140 godina od potpisivanja konzularnog sporazuma između Srbije i SAD, kojim su odnosi dve zemlje, kako je rekao, ušli u novu eru koja traje do danas.\n– Kroz istoriju smo bili partneri i saveznici u radosnim i tragičnim vremenima, i borili se zajedno u dva epska rata koja su preoblikovala Evropu, potresla svijet i stvorila geopolitički pejzaž u kojem sada živimo – naveo je Palmer.\nPolitika AmerikaMarko ĐurićodnosiSADSrbija\nDIJALOG AMERIKE I SRBIJE Dačić: Nastavak partnerskog rada o kompromisu za Kosmet\nPOGORŠANI AMERIČKO-RUSKI ODNOSI Bajden javio Putinu da će biti novih sankcija\n“Biće dobri odnosi sa Crnom Gorom” Vučić komentarisao izjavu premijera Zdravka Krivokapića\n"UTEMELJENI NA DOBROSUSJEDSTVU" Radulović poručio da Crna Gora i BiH imaju odlične odnose